பள்ளி மாணவர்களிடையே குண்டர்தனம் சாபமா? திணிப்பா?

இருபது ஆண்டுகளுக்கு முன்னர் இடைநிலைப் பள்ளிகளில் இந்திய மாணவர்களிடம் தடயமே இல்லாமல் இருந்த குண்டரிய நடவடிக்கைகள் தற்போது விஸ்வரூபம் எடுத்திருப்பதற்கு நிச்சயமாக சாமி கொடுத்த வரமாக இருக்காது. 20 ஆண்டுகள் இடைவெளியில் இடைநிலைப்பள்ளிகளில் ஏற்பட்டுள்ள எதிர்மறையான மாற்றங்களே இந்திய மாணவர்களின் தடுமாற்றத்திற்கும் குண்டரிய நடவடிக்கைகளுக்கும் அஸ்திவாரம் என்பதை யாராலும் மறுக்கவே முடியாது. ஆஸ்திரேலியாவின், நியூ இங்கிலாந்து பல்கலைக் கழகத்தின் பொருளாதாரம் மற்றும் வரலாற்றுத்துறை பேராசிரியரான முனைவர் அமர்ஜிட் கவுர் மலேசிய இந்தியர்களின் ஏழ்மையைப் பற்றி குறிப்பிடுகையில் Social problems should not be viewed as an isolated problems - It goes parallel with economy" (Amarjit Kaur, Professor of Economics, History, University of New England, Australia) நமது சமூகத்தில் நிலவிவரும் சமூக இன்னல்களைச் சிறிய பிரச்சினையாகக் கருதாமல் பொருளாதார நெருக்கடிகளையும் கவனத்தில் கொள்ளவேண்டும் எனக் கூறியுள்ளதை மஇகாவோ அல்லது அரசாங்கமோ அறவே செவிசாய்க்கவில்லை என்பதே தெள்ளத் தெளிவான உண்மையாகும். பிஃரி மலேசியா டுடே (FMT) அகப்பக்கத்தின் வழி 4.5.2015இல் வெளியிடப்பட்ட Women Gengsters add to crime statistics" எனும் தலைப்பிலான கட்டுரையின் வழி ஒன்றுபட்ட குற்றச்செயல் தடுப்பு வாரியத்தின் தலைவர் அ.பால கிருஷ்ணன் நமது நாட்டில் இந்தியர்களிடையே காணப்படும் குற்றச் செயல்களில் 12 விழுக்காட்டினர் இந்தியப் பெண்கள் என்பதாகவும் 10 விழுக்காட்டு குற்றச் செயல்களுக்குப் பொறுப்பாளர்களாகவும் இருப்பதாகக் கூறியுள்ள தகவல் இடைநிலைப்பள்ளிகளில் குண்டரிய நடவடிக்கைகளுக்கு மாணவிகளும் விதிவிலக்கல்ல என்பதை ஏவுகணையால் உணர முடிகின்றது. சமயவாதம் மேலோங்குகின்றதா? கிள்ளான் வட்டாரத்தில் உள்ள ஸ்ரீ அண்டலாஸ் இடைநிலைப் பள்ளி, ஷா பண்டார் இடை நிலைப்பள்ளி, கம்போங் ஜாவா இடைநிலைப்பள்ளி, ராஜா மஹாடி இடைநிலைப்பள்ளிகளைத் தவிர மேலும் பல நாடு தழுவிய இடைநிலைப்பள்ளிகளில் இந்திய மாணவர்களிடையே காணப்படுவதை மலேசிய கல்வியமைச்சும், மலேசிய காவல் படையினரும் முழுமையாக ஆய்விற்கு உட்படுத்தப்பட வேண்டும் என்ற கோரிக்கையினை ஏவுகணை முன் மொழிகின்றது. மேலும் குண்டரிய நடவடிக்கைகளுக்கு எதிராக தற்போது மேற்கொள்ளப்பட்டு வரும் தீவிரமான செயல்பாடுகள் ‘கொக்கோ கோலா’ போத்தலைத் திறந்த வுடன் மேலெழும்பும் நுரைகளாகவும் அமைந்துவிடக் கூடாது என ஏவுகணை எதிர் பார்க்கின்றது. மலேசிய இந்தியர்களிடையே குறிப்பாக இந்திய இளைஞர் களிடையே அதிகரித்து வரும் (தற்போது இடைநிலைப்பள்ளி இந்திய மாணவர்களையும் பதம் பார்த்துள்ளது) சம்பவங்களுக்கு அரசாங்கத்தின் இன ரீதியிலான கண்ணோட்டமும் செயல்பாடு களுமே காரணம் என்பதை கேப்ரியல் ஜெபநாதன் எனும் பாதிரியார் அரசாங்கத்திற்கு வழங்கியிருக்கும் ஆய்வு அறிக்கையில் பின்வரும் கருத்தினை முன் வைத்துள்ளார். * மலாய்க்காரர் ஒருவரின் பிரச்சினை தேசியப் பிரச்சினையாகும். * சீனர் ஒருவரின் பிரச்சினை இனப்பிரச்சினையாகும்! * இந்தியர் ஒருவரின் பிரச்சினை பிரச்சினையே அல்ல. என்பதாகவே அரசாங்கத்தின் செயல்பாடுகள் அமைந்துள்ளதா? இந்த அடிப்படையில்தான் இடை நிலைப்பள்ளிகளிலும் இந்திய மாணவர்களின் மீதும் அனுசரிக்கப்படுகின்றதா என்பதை ஏவுகணை அறிய வேண்டுவது அவசியமாகவே அமைகின்றது. ஏவுகணை இடைநிலைப்பள்ளி இந்திய மாணவர்களின் குண்டரிய நடவடிக்கைகளின் தொடர்பில் மேற்கொண்ட கருத்துப் பரிமாற்றத்தின் வழி இப்போது இடைநிலைப்பள்ளிகளில் வெளிப்படையாகவே காணப்படும் இனவாதப் போக்கோடு பெரும்பான்மைச் சமயத்தின் சமயவாத நடவடிக்கைகளுமே பிரதான மான காரணம் என்பதை மலேசியக் கல்வி யமைச்சு தவறு என நிரூபிக்க முடியுமா என ஏவுகணை சவால் விடுகின்றது. இடைநிலைப் பள்ளிகளில் பணி யாற்றும் இந்திய ஆசிரியர்களில் பெரும்பாலோர் இன உணர்வு அற்றவர்களாகவே பள்ளி நிர்வாகத்திடம் காட்டிக் கொள்வது மற்றொரு காரணமாகவே ஏவுகணை கருதுகின்றது. 20 ஆண்டுகளுக்கு முன்னர் இடைநிலைப்பள்ளிகளில் அறவே காணப்படாத சமயவாத நடவடிக்கைகள் இந்திய மாணவர்களை ஓரங்கட்டும் செயலுக்கு வித்திட்டுள்ளதை மறுக்க முடியுமா? இடைநிலைப்பள்ளிகளில் சமய அடிப்படையிலான நடவடிக்கைகளுக்கு எதிராக முன்னுரிமை வழங்கப்படுவது உண்மையா? ஏற்கெனவே இனவாத நடவடிக்கைகளால் இடைநிலைப்பள்ளிகளின் இந்திய மாணவர்கள்; * விளையாட்டுத் துறை நடவடிக்கைகள் * ஓட்டப்பந்தயம் தொடர்பான நடவடிக்கைகள் * பள்ளியின் தலைமை மாணவர்களுக்கான எண்ணிக்கை * பள்ளியின் மிகச் சிறந்த மாணவர்களுக்கான விருதுகள் போன்றவற்றில் ஓரங்கட்டப்பட்டுள்ளதை யாராவது மறுத்துக் கூற முடியுமா? இந்தியப் பெற்றோர்களின் மனக்குமுறல்கள் எதையுமே வெளியிட முடியாமல் அடங்கிப் போயிருக்கும் சம்பவங்களுக்குப் பஞ்சமே இல்லை என்பதே ஏவுகணையின் வாதமாகும். சமயவாத நடவடிக்கைகள் கல்வியமைச்சின் கொள்கையா? நாட்டில் உள்ள பெரும்பாலான இடைநிலைப்பள்ளிகளில் சமயம் தொடர்பான நடவடிக்கைகள் பேரளவில் அதிகரித்து வருவதை கல்வியமைச்சின் தேசியக் கொள்கையா என்ற கேள்வியோடு சமயம் தொடர்பான நடவடிக்கைகள் இடைநிலைப்பள்ளிகளில் இன வாதத்தினை மாணவர்களி டையேயும் ஆசிரியர்களிடை யேயும் ஏற்படுத்தியுள்ளதை யாராவது மறுக்க முடியுமா? ஏற்கெனவே வீடுகளில் சமூகப் பொருளாதார சூழலினால் ஊனப்பட்டிருக்கும் இடைநிலைப்பள்ளிகளில் பயிலும் இந்திய மாணவர்கள், பள்ளிகளில் மேற்கொள்ளப்பட்டுவரும் இனவாதம் மற்றும் சமயவாத நடவடிக்கைகளால் சின்னா பின்னமாக்கப்பட்டு வருவதற்குச் சான்றாகவே கிள்ளானில் சமீபத்தில் நடைபெற்ற ‘கேக் வெட்டும்’ குண்டரிய வைபவம் நடைபெற்றுள்ளதாக ஏவுகணை கருதுகின்றது. .... untuk mewujudkan insan yang seimbang dan harmonic dari segi intelek, rohani, emosi dan jasmani berdasarkan kepada kepercayaan kepada tuhan" (இறை நம்பிக்கை கோட்பாட்டிற்கு உட்பட்டு சரிசமமான மகிழ்வான மாணவர்களை அறிவு, இறையுணர்வு, உணர்வு மற்றும் உடல் ஆரோக்கியம் ரீதி யில் மாணவர்களை உருவாக்குதல்) எனும் தேசியக் கல்விக் கொள்கையில் (Falsafah Pendidikan Negara - FPN) பெரும்பான்மை இனத்தின் சமயத்திற்கு மட்டும் இடைநிலைப்பள்ளிகளில் முக்கியத்துவம் வழங்கும் நடைமுறை அரசாங்கத்தின் கொள்கையாக அமல்படுத்தப்படுகின்றதா என்ற கேள்விக்கு விடை தேடுகின்றது ஏவுகணை. சமயவாத கொள்கைகளின் வழி மேற்கொள்ளப்படும் நடவடிக்கைகளின் போது பிற இன மாணவர்களுக்கு சரியான நடவடிக்கைகள் ஏற்படுத்தப் பட் டுள்ளதா? சில இடை நிலைப்பள்ளிகளில் பெரும் பான்மை சமயத்திற்கு அப்பாற்பட்டு மற்ற சமய நடவடிக்கைகளோ அல்லது நிகழ்வுகளுக்கோ அறவே அனுமதி இல்லை என்பதையும் மறுக்க முடியுமா? சமயக் கல்வியின் வழி அல்லது நன்னெறிக் கல்வியின் வழி இனரீதியிலான அணுகுமுறை இடைநிலைப்பள்ளிகளில் தடுமாறி நிற்கும் இந்திய மாணவர்களுக்கு வெளிச்சத்தினைக் காட்டாதா என்ற கேள்வியை ஏவுகணை முன் வைக்கின்றது. இடைநிலைப்பள்ளிகளில் ஆசிரியர் நியமனங்கள் முதற் கொண்டு தலைமையாசிரியர், துணைத்தலைமையாசிரியர், மாணவர் நல பொறுப்பாளர், புறப்பாட பொறுப்பாளர் போன்ற பதவி உயர்வுகளுக்கான வாய்ப்புகளும் இனரீதியிலும் சமய அடிப்படையிலும் வழங்கப்படுவதை மலேசிய கல்வி யமைச்சு மறுக்க முடியுமா? பெரும்பாலான இந்திய மாண வர்கள் படிக்கும் இடைநிலைப் பள்ளிகளிலும், நிர்வாகப் பொறுப்பிற்கு இந்திய ஆசிரியர்களை நியமனம் செய்வது மாவட்ட கல்வி இலாகாவிற்கும் மலேசிய கல்வியமைச்சுக்கும் மனமே இல்லையா?


ஹெலிகாப்டர் விபத்தில் சவுதி இளவரசர் பலி!

சவுதி இளவரசர் மன்சூர் பின் மோக்ரன், ஏமன் அருகே நடந்த ஹெலிகாப்டர் விபத்தில் உயிரிழந்தார்.

மன்சூர் பின் மோக்ரன், அசிர் மாநில ஆளுநராகப் பொறுப்பு வகித்துவந்தார். ஞாயிற்றுக்கிழமை அதிகாரிகளுடன் இவர் சென்ற ஹெலிகாப்டர், சவுதி அரேபியா-ஏமன் எல்லையில் விபத்தில் சிக்கியது. அதில், மன்சூர் பின் மோக்ரன் மற்றும் ஹெலிகாப்டரில் இருந்த அதிகாரிகள் உயிரிழந்தனர்.

மன்சூர் பின் மோக்ரன் உயிரிழந்த செய்தியை அல்-எக்பரியா செய்தித் தொலைக்காட்சி வெளியிட்டுள்ளது. ஆனால், விபத்து ஏற்பட்டதற்கான காரணம் குறித்த தகவல் வெளியாகவில்லை. ஊழல் ஒழிப்பு நடவடிக்கையாக 11 இளவரசர்கள், அமைச்சர்கள் மற்றும் தொழில் அதிபர்களை சவுதி அரேபிய அரசு கைதுசெய்துள்ள நிலையில், இளவரசர் மன்சூர் பின் மோக்ரனின் மரணம் நிகழ்ந்துள்ளது.


எல்லை மீறி சென்று கொண்டிருக்கிறது, இனியும் நான் பொறுத்துக் கொள்ள மாட்டேன்

மக்களவை தேர்தல் இந்தியா முழுவதும் மே 19 வரை 7 கட்டங்களாக நடைபெறுகிறது. முதல் கட்ட தேர்தல் முடிந்த நிலையில், 7 கட்ட தேர்தலும் முடிந்த பிறகு மே 23 ஆம் தேதி வாக்கு எண்ணிக்கை நடைபெறும் என அறிவிக்கப்பட்டுள்ளது. தேர்தலுக்கான பிரச்சாரங்கள் நாடு முழுவதும் விறு விறுப்பாக நடந்து வருகிறது.

அந்த வகையில் மராட்டியத்தில் பிரசார கூட்டம் ஒன்றில் பிரதமர் மோடி கலந்துகொண்டு பேசினார். அப்போது அவர் பேசுகையில், "வாரிசு அரசியலில் ஈடுபடுபவர்கள் தரம்தாழ்ந்து பேசுகிறார்கள். காங்கிரஸும் அதன் கூட்டணி கட்சிகளும் நாட்டில் உள்ள எல்லா மோடிகளும் திருடர்கள் என்று சொல்கிறார்கள்.  என்னை கேவலப்படுத்த வேண்டும் என்பதற்காக ஒரு இனத்தையே களங்கப்படுத்துகிறார்கள். அவர்களது பேச்சு எல்லை மீறி சென்று கொண்டிருக்கிறது. இதற்கு மேலும் நான் பொறுத்துக் கொள்ள மாட்டேன்.

நான் பிற்படுத்தப்பட்ட சமுதாயத்தில் இருந்து அரசியலுக்கு வந்தவன் என்பதால் வாரிசு அரசியல் செய்பவர்கள் என்னை பார்த்து கேலி செய்கிறார்கள். நான் காவலாளி என்றால் அவர்கள் திருடன் என்கிறார்கள். உண்மையில் இந்த நாட்டை திருட நினைப்பவர்களுக்கு நான் காவலாளிதான். இதனால் அவர்களது கோ‌ஷம் என்னையும் தாண்டி என் சமுதாயத்தின் மீதும் பாய்ந்துள்ளது" என கூறியுள்ளார்.


சச்சினின் மகள் சாரா திரையுலகில் அறிமுகமாகிறா?

இந்திய அணியின் முன்னாள் நட்சத்திர வீரரான சச்சினின் மகள் சாரா விரைவில் திரையுலகில் அறிமுகம் ஆக போகிறார் என தெரிகிறது.

சதத்தில் சதம் கண்ட இந்திய அணியின் முன்னாள் நட்சத்திர கிரிக்கெட் வீரர் சச்சின் ஆகும். இவருக்கு அஞ்சலி என்ற மனைவியும், சாரா என்ற மகளும், அர்ஜுன் என்ற மகனும் உள்ளனர். இந்நிலையில் சச்சினின் மகள் சாரா திரையுலகில் பிரவேசிக்க போவதாக செய்தி வெளியாகியுள்ளது.

மேலும் சாராவிற்கு ஜோடியாக சாகித் கபூர் ஒப்பந்தமாகியுள்ளார் என செய்திகள் வெளியாகி உள்ளது. தற்போது சாரா திருபாய் அம்பானி பள்ளியில் படித்து வருகிறார் என்பது குறிப்பிடத்தக்கது.


இந்திய விசா கட்டண உயர்வு ரத்து!

இந்திய விசா கட்ட ணம் 150 விழுக்காடு அதிரடியாக உயர்த்தப் பட்டதற்கு பல்வேறு தரப்பினரிடமிருந்து கடுமையான கண்டனம் எழுந்ததை தொடர்ந்து 457 வெள்ளி புதிய கட்டண அமலாக்கத்தை அடுத்த 48 மணிநேரத்தில் இந்தியத் தூதரகம் மீட்டுக் கொண்டது. 189 வெள்ளி பழைய கட்டணமே தொடர்ந்து அமலில் இருக்கும் என்று நேற்று அறிவித்துள்ளது. இந்தியாவுக்கு செல்லும் மலேசியர்களுக்கான விசா கட்டணம் 150 சதவீதம் அதாவது வெ. 457 ஆக உயர்த்தப்படும் என்று இந்தியத் தூதரகம் கடந்த சனிக்கிழமை அறிவித்தது.விசா கட்டணம் வெ. 189 லிருந்து வெ. 450 ஆக உயர்த்தப்பட்ட விவகாரம் சமூக வலைத்தளங்கள் உட்பட அனைத்து பத்தி ரிகைகளில் பூதாகரமாக வெடித்தன.இக்கட்டண உயர்வால் இந்தியாவுக்கு செல்லும் மக்களின் நிலை என்னவாகும் என்று பலர் கேள்விக்கு மேல் கேள்வி எழுப்பினர். இந்தியாவில் இருந்து வரும் சுற்றுப்பயணிகளுக்கு இலவசமாக விசா வழங்கப்படும் என்று மலேசிய அரசு அறிவிக்கும் பட்சத்தில் மலேசியர்களுக்கு மட்டும் விசா கட்டணத்தை 150 சதவீதம் உயர்த்துவது எந்த விதத்தில் நியாயமாகும் என்று மக்களிடையே கடும் கண்டனம் எழுந்தது.சனி, ஞாயிற்றுக் கிழமை விடுமுறைகளை தொடர்ந்து நேற்று திங்கட்கிழமை மக்கள் விசா எடுப்பதற்காக தலைநகரில் உள்ள இந்திய விசா மையத்திற்கு சென்றனர். விசா கட்டணம் 450 வெள்ளியாக உயர்த்தப்பட்ட விவகாரம் குறித்து அவர்கள் அனைவரும் கேள்வி எழுப்பியதுடன் அதிருப்தியுடன் விசாவிற்கு விண் ணப்பித்து சென்றனர்.நேற்று காலையில் இருந்து சுமார் 50க்கும் மேற்பட்டோர் 450 வெள்ளி செலுத்தி விசாவிற்கு விண்ணப்பம் செய்திருந்த வேளையில் சரியாக நண்பகல் 12.15 மணிக்கு பழைய கட்டணத்திலேயே விசா வழங்கப்படும் என்று அம்மையத்தின் அதிகாரிகள் அறிவித்தனர். உடனே அங்குள்ள மக்கள் கைத்தட்டி மகிழ்ச்சியில் கொண்டாடினர். இதனைத் தொடர்ந்து இந்திய விசா மையத்தின் மலேசிய தலைவர் கே. தங்கவேலு செய்தியாளர்களிடம் பேசினார்.இந்திய விசா கட்டணம் 150 சதவீதம் உயர்த்தப்பட்டது குறித்து மக்களிடையே இருந்து கடுமையாக கண்டனக் குரல்களை நாங்கள் பெற்றோம்.காலையில் இருந்து மக்கள் இங்கு விசாவிற்கு விண்ணப்பம் செய்து கொண்டு இருந்தனர். விசாவின் புதிய கட்டணத்தை நாங்கள் கூறியதும் அவர்கள் அதிருப்தியுடன் பணத்தை செலுத்தினர். திடீரென இந்தியத் தூதரகத்தில் இருந்து எங்களுக்கு தொலைபேசி அழைப்பு வந்தது. விசா கட்டணத்தை உயர்த்த வேண்டாம். 6 மாத விசாவிற்கு முந் தைய கட்டணமாக வெ. 189 மட்டுமே வசூல் செய்தால் போதும் என்று இந்தியத் தூதரகத்தின் அதிகாரிகள் எங்களிடம் கூறினர்.இதனைத் தொடர்ந்து இந் திய விசா கட்டணம் வெ. 189 மட்டுமே விதிக்கப்பட்டது. காலையில் இருந்து 50க்கும் மேற்பட்டோர் 450 வெள்ளியை செலுத்தி விசாவிற்கு விண்ணப்பம் செய்தனர். இவர்களுக்கான பணம் திருப்பி தரப்படும் அல்லது அவர்களுக்கு ஒரு வருடத்திற்கான விசா வழங்கப்படும். இது குறித்து நாங்கள் ஆராய்ந்து வருகிறோம். ஆக மொத்தத்தில் இந்திய விசா கட்டணம் 189 வெள்ளி மட்டுமே. இதில் எந்த மாற்றமும் இருக்காது. மக்களும் குழப்பம் அடைய வேண்டாம் என்று தங் கவேலு கூறினார்.ராம நவமியை முன்னிட்டு இன்று இந்திய விசா மையம் செயல்படாது. நாளை முதல் மக்கள் தங்களின் விசாவிற்கு விண்ணப்பம் செய்யலாம் என்று அவர் கூறினார்.


அண்டை நாடுகளில் குண்டுவெடிப்பு.

இந்தோனேசியா, தாய்லாந்து மற்றும் பிலிப்பைன்சில் நடக்கும் வெடிகுண்டுத் தாக்குதல்களைக் கருத்தில் கொண்டு மலேசிய ஆயுதப்படை மிக விழிப்பு நிலையில் இருந்து வருவதாக தற்காப்பு அமைச்சர் டத்தோஸ்ரீ ஹிசாமுடின் தெரிவித்தார். இதையடுத்து சபா கடல் பகுதியில் பாதுகாப்பைப் பலப் படுத்த மேலும் இரண்டு இராணுவ ரோந்துக் கப்பல்கள் பணி யில் ஈடுபடுத்தப்பட்டுள் ளன.சபா கட லோரத் தீவுப் பகுதிக ளில் மலேசியாவின் துரித அதிர டிப்படைப் பிரிவினர் நிலை நிறுத்தப்பட்டுள்ளனர். அதே சமயம் தென் பிலிப்பைன்சி லிருந்து பட குகள் வந்து போகும் பகுதிகளில் ரோந்து பணிகள் தீவிரப்படுத்தப்பட்டுள்ளன. மேலும் பாதுகாப்பு நிலவரங்கள் தொடர்பாக உடனடித் தகவல்களை பரிமாறிக்கொள்ள மேற்கண்ட மூன்று நாடுகளுடன் அணுக்கமான உறவை கொண் டிருப்பதாக டத்தோஸ்ரீ ஹிசா முடின் கூறினார்.


அமெரிக்காவில் இந்திய தாய், குழந்தை கொலை!

அமெரிக்காவின் நியூஜெர்ஸி நகரில் இந்தியப் பெண் பொறியாளர் தன் மகனுடன் கொலைசெய்யப்பட்ட சம்பவம் இந்தியாவிலுள்ள அவரது குடும்பத் தினரை அதிர்ச்சியடைய வைத்துள்ளது.அமெரிக்காவின் நியூஜெர்ஸி மாநகரில் வசிப்பவர் ஆந்திராவைச் சேர்ந்த மென்பொறியாளார் ஹனுமந்த ராவ். இவரது மனைவி சசிகலா (40). வீட்டிலிருந்தே பணியாற்றி வந்தார். நேற்று வியாழக்கிழமை பூட்டிய வீட்டுக்குள் சசிகலாவும் அவரது மகனும் கொலை செய்யப்பட்டுக் கிடந்தனர். அதிர்ச்சியடைந்த ஹனுமந்த ராவ் ஆந்திரா விலுள்ள தன் குடும்பத்தாருக்கு தகவல் அளித்ததன் பேரில் ஆந்திர சட்டமன்ற உறுப்பினர் சாம்பசிவ ராவ் இச்சம்பவம் குறித்து ’வட அமெரிக்க தெலுங்கு சங்கம்’ மூலம் விசாரித்துள்ளார். விசாரணையில் மர்ம நபர்களால் கழுத்தை நெரித்துக் கொலை செய்யப்பட்டதாகத் தகவல் வந்துள்ளது. இம்மாதிரியாக மர்மமான முறையில் அமெரிக்காவில் இந்தியர்கள் கொலை செய்யப்படும் சம்பவம் தொடர்ந்து நடைபெற்று வருவது இந்தியாவில் பெரும் அதிர்ச்சியை ஏற்படுத்தியுள்ளது.


சிறுமிகளை பலாத்காரம் செய்தால் தூக்கு என்றால் வளர்ந்த பெண்களை சீரழிப்பது...?

சென்னை:

ஒரு கேள்வி கேட்டாலும் வரலட்சுமி சரத்குமார் நல்ல கேள்வியாக கேட்டுள்ளார். கதுவா, சூரத் உள்ளிட்ட இடங்களில் சிறுமிகள் பாலியல் பலாத்காரம் செய்யப்பட்டு கொலை செய்யப்பட்டனர். இந்நிலையில் 12 வயதுக்குட்பட்ட சிறுமிகளை பலாத்காரம் செய்தால் தூக்கு தண்டனை விதிக்கப்படும் வகை யில் போக்ஸோ சட்டத்தில் செய்யப்பட்ட அவசர சட்ட திருத்தத்திற்கு குடியரசுத் தலைவர் ஒப்புதல் அளித்துள்ளார். குடியரசுத் தலைவரின் இந்த முடிவை வரவேற்றாலும் அனைவரின் மனதிலும் ஒரேயொரு கேள்வி தான் எழுகிறது.

12 வயதுக்குட்பட்ட சிறுமிகளை பலாத்காரம் செய்தால் தூக்கு தண்டனை என்றால் வளர்ந்த பெண்களை சீரழிப்பது சரியா. இது என்ன உங்களின் நியாயம் என்று தான் அனைவரும் கேட்டுக் கொண்டிருக்கிறார்கள். பதின்வயதினர், பெண்கள் பலாத்காரம் செய்யப்பட்டால் என்ன நடக்கும்..? அனைத்து பலாத்கா ரங்களுக்கும் தூக்கு தண்டனை விதிக்க வேண்டும். ஒரு பெண்ணின் அனுமதி இல்லாமல் அவரை தொடக்கூடாது #NomoreRape.. #deathforallrapists..!!என்று ட்விட்டரில் குமுறியுள்ளார் வரலட்சுமி.

பலாத்காரம் செய்தாலே தூக்கு தண்டனை விதிக்க வேண்டும் என்று பலரும் தொடர்ந்து கோரிக்கை விடுத்து வருகின்றனர். இந்நிலையில் வெளியான அவசர சட்டத் திருத்தம் மகிழ்ச்சி அளித்தாலும் பலருக்கும் அதிருப்தியை அளித்துள்ளது. சிறுமிகளை காப்பாற்றி பெண்களை பலி கொடுப்பதா என்று மக்கள் கேட்கிறார்கள்.


மதன் சொத்துகளை முடக்கியது அமலாக்கத்துறை

எஸ்.ஆர்.எம் கல்லூரியில் சீட் வாங்கித் தருவதாக மோசடி செய்ததாகத் தொடர்ந்த வழக்கில் மதன் சொத்துகளை முடக்கி அதிரடி காட்டியுள்ளது அமலாக் கத்துறை. தமிழகம் மற்றும் கேரளாவில் மதனுக்கு சொந்தமான 6.35 கோடி ரூபாய் மதிப்புள்ள வீடு, நிலம் உள்ளிட்ட சொத்துகள் முடக்கப்பட்டுள்ளன.


வங்கதேசத்தில் கடும் நிலச்சரிவு: 53 பேர் பலி

வங்கதேசத்தின் தென்கிழக்குப் பகுதிகளில் பெய்துவரும் கனமழையால் அங்கு பல இடங்களில் நிலச்சரிவு ஏற்பட்டுள்ளது. நிலச்சரிவில் சிக்கி பலியான வர்களின் எண்ணிக்கை 53 ஆக உயர்ந்துள்ளது. ரங்கமத், பண்டார்பான் ஆகிய மாவட்டங்களில் ஆங்காங்கே ஏற்பட்ட நிலச்சரிவில் மக்கள் சிக்கியுள் ளதாகவும் மீட்பு பணிகள் நடைபெற்று வருவதாகவும் முதற்கட்டத் தகவல் வெளியாகியுள்ளது!


பாக் தேர்தல்... வாக்குச்சாவடியில் குண்டுவெடிப்பு... 25 பேர் பலி

பாகிஸ்தான் நாடாளுமன்ற தேர்தல் இன்று நடைபெற்றுக்கொண்டிருக்கும் நேரத்தில் பலுசிஸ்தான் வாக்குச்சாவடியில் பயங்கர குண்டுவெடிப்பு நிகழ்ந்துள்ளது. பலுசிஸ்த்தான் வாக்குச்சாவடியில் நிகழ்ந்த பயங்கர குண்டுவெடிப்பில் 25 பேர் பலியாகியுள்ளனர். 30க்கும் மேற்ப்பட்டோர் காயம டைந்துள்ளனர். காயமடைந்தவர்களை சிகிச்சை அளிக்க மருத்துவமனையில் அனுமதிக்கப்பட்டுள்ளனர்.

பொது தேர்தலூக்காக நடைபெற்ற அவாமி கட்சியின் பிரச்சாரத்தின் போதே இரண்டு இடங்களில் குண்டுவெடிப்பு சம்பவம் நடந்தது. இதில் 110 பேர் பலியா கினர். 200க்கும் மேற்ப்பட்டோர் காயமடைந்தனர். இதனால், இத்தேர்தலுக்கு இராணுவ பாதுகாப்பு கொடுக்கப்பட்டது. அப்படி பாதுகாப்பு அளிக்கப்பட்டும் குண்டுவெடிப்பு சம்பவசம் நடந்துள்ளது, உலகமுழுவதும் பெரும் அதிர்ச்சியை ஏற்படுத்தியுள்ளது.


பத்துமலையில் புதிய படிக்கட்டுகளுக்கு தடைவிதிப்பு!

அடுத்தாண்டு தைப்பூசத்தை எதிர்கொள்ளும் வகையில், பத்துமலை திருத்தலத்தில் ஆலயத் திருப்பணிகள் மும்முரமாக நடைபெற்று வருகின்றன. இந்நிலையில், இத்திருப்பணிகளை மேற்கொள்வதற்கான அனுமதி யைப் பெற்றிருக்காததைத் தொடர்ந்து, செலாயாங் நகராண்மைக் கழகம் ஆலய நிர்வாகத்திற்கு எச்சரிக்கை கடிதம் அனுப்பியுள்ளது. பத்துமலை ஆலயத்திற்கு எதிராக, 1976 ஆம் ஆண்டு சாலை மற்றும் கட்டட வடிகால் நீர்ப்பாசன சட்டத்தின் கீழ் எச்சரிக்கை கடிதம் அனுப்பப்பட்டுள்ளதாக செலாயாங் நகராண்மைக் கழகத்தின் பொது உறவு இயக்குனரான முகமது ஸின் மாசோட் தெரிவித்தார். நகராண்மைக் கழகத்தின் அனுமதியின்றி எந்த தரப்பினரும் எந்த கட்டடத்தையும் மறுசீரமைக்கக் கூடாது என அவர் தெரிவித்தார். எனினும், இதுவரை எந்த அபராதமும் இதுவரை விதிக்கப்படவில்லை என்றாலும், பத்து மலைத் திருத்தலத்தின் படிக்கட்டுகள் அமைக்கும் பணிகளைத் தற்காலிகமாக நிறுத்தும் நடவடிக்கையில் ஈடுபட்டுள்ளது என்றும் தெரிவித்தார். பத்துமலை திருத்தலத்தை டான்ஸ்ரீ ஆர். நடராஜா தலைமையிலான தேவஸ்தானப் பொறுப்பாளர்கள் அழகு படுத்தும் பணியில் ஈடுபட்டு வரும் வேளையில் அதற்கு குந்தகம் விளைவிக்கும் முயற்சியாகவே செலாயாங் நகராண்மைக்கழகம் ஈடுபட்டு வருவதாகவும் கூறப்படுகிறது. குறிப்பாக, பத்துமலைத் திருத்தலத்தில் கட்டப்பட்டுள்ள ஒவ்வொரு கட்டடத்திற்கும் அதற்கான வரைபடம், அந்த வரைபடத்திற்கு வழங்கப்பட்டுள்ள அனுமதி கடிதம் முதலியவற்றை கோரி, அண்மைய காலமாக தேவஸ்தானத்திற்கு செலாயாங் நகராண்மைக்கழகம் பெரும் நெருக்கடி கொடுத்து வருவதாகவும் சொல்லப் படுகிறது. அதன் அடிப்படையில் தற்போது மேற்கொள்ளப்பட்டு வரும் மற்றொரு படிக்கட்டு நிர்மாணிப்பு பணிக்கு அது தடைவிதிக்கும் நடவடிக்கையில் ஈடுபட்டுள்ளது.


‘தி.மு.கவைப் புதிதாகத்தான் தொடங்க வேண்டுமா?’

தி.மு.க மாவட்டச் செயலாளர்கள் கூட்டம் நாளை மறுநாள் அறிவாலயத்தில் நடக்க இருக்கிறது. 'ஆர்.கே.நகர் இடைத்தேர்தல் பணியின்போது, கட்சி நிர் வாகிகளின் செயல்பாடுகளால் அதிர்ந்து போய்விட்டார் ஸ்டாலின். எனவே, கட்சியை சீரமைப்பது குறித்த ஆய்வுக்காக மாவட்டச் செயலாளர்கள் வர இருக்கின்றனர்' என்கின்றனர் அறிவாலய வட்டாரத்தில். சென்னை, கோபாலபுரத்தில் உள்ள இல்லத்தில் உடல்நலக் குறைவு காரணமாக தீவிர சிகிச்சையில் இருக்கிறார் தி.மு.க தலைவர் கருணாநிதி. அவரிடம் தயாநிதி மாறன், கனிமொழி உள்ளிட்டவர்கள் வாழ்த்து பெறும் படங்கள் மட்டுமே வெளியாயின. அரசியல் சூழ்நிலைகளுக்கு ஏற்ற அறிக்கைகள் எதுவும் அவரிடம் இருந்து வருவதில்லை. "தமிழக அரசியலின் முக்கியமான இந்தக் காலகட்டத்தில், அவருடைய பங்களிப்பு இல்லாமல் இருப்பதையும் தி.மு.க தொண்டர்கள் வேதனையுடன் கவனிக்கின்றனர். “கருணாநிதி இருந்திருந்தால், ஆட்சி மாற்றம் நடந்திருக்கும்’ என நிர்வாகிகள் சிலர் வெளிப்படையாகவே பேசி வருகின்றனர். இதனை செயல் தலைவர் ஸ்டாலினும் ஏற்றுக் கொண்டிருக்கிறார். அதேநேரம், கட்சி நிர்வாகிகளின் செயல்பாடுகளால் மிகுந்த அதிருப்தியில் இருக்கிறார்” என விளக்கிய தி.மு.க நிர்வாகி ஒருவர், “பொதுவாக, கட்சி மாநாடுகள், போராட்டம், ஆர்ப்பாட்டம் என்றால் தி.மு.க தொண்டர்களின் பங்களிப்பு மகத்தானதாக இருக்கும். தி.மு.க போராட்டத்தை நீர்த்துப் போக வைக்கும் வேலைகளில் ஆளுங்கட்சி இறங்கும். ஆனால், நேற்று விவசாயிகளுக்கு ஆதரவாக எதிர்க்கட்சிகள் நடத்திய பந்த்தில் தி.மு.கவினரின் அக்கறையின்மை ஸ்டாலினை கவலையில் ஆழ்த்தியிருக்கிறது. மாநிலத்தையே பாதிக்கும் முக்கிய விஷயம் ஒன்றுக்காக நடத்தப்பட்ட போராட்டத்துக்கு தி.மு.கவில் எந்த வீரியமான களச் செயல்பாடுகளையும் காண முடியவில்லை. போராட்டத்தில் கைதானவர்கள் மண்டபத்தில் தங்க வைக்கப்பட்டு, பிரியாணி சாப்பிட்டுவிட்டு கலைந்து சென்றுவிட்டனர். நேற்று போராட்டம் நடந்து கொண்டிருந்தபோதே, கட்சி நிர்வாகிகள் சிலர் தொழிலைக் கவனிக்கச் சென்றதையும் கணக்கில் வைத்திருக்கிறார் ஸ்டாலின். ஆளும் கட்சியினரோடு தொடர்பில் இருப்பவர்கள் பட்டியலையும் அவர் சேகரித்து வருகிறார். அரசியல் முடிவுகள் தொடர்பாக, அறிவாலயத்தில் நிர்வாகிகளுடன் விவாதிக்கும் தகவல்கள் எல்லாம் எதிர் முகாமுக்குச் சென்றுவிடுகிறது என்ற குற்றச்சாட்டும் எழுந்துள்ளது. ஆர்.கே.நகர் தேர்தல் வியூகம் உள்பட தி.மு.கவினரின் செயல் திட்டங்கள் அனைத்தும் எதிர் முகாமுக்குச் சென்றுவிட்டது என்ற தகவலால் கொதிப்பில் இருக்கிறார் ஸ்டாலின். எனவே, 'நமக்குள் இருக்கும் கறுப்பு ஆடு எது?' என்ற தேடுதலில் இருக்கிறார். தவிர, எந்த ஒரு விழா என்றாலும், பழைய கட்சிக்காரர்களைப் பார்ப்பதும் அரிதாகிவிட்டது. மேடையில் அமரும் ஆட்களில் துரைமுருகன், ஆர்.எஸ்.பாரதி தவிர, மீதம் உள்ள நிர்வாகிகள் பலரும் மாற்றுக் கட்சிகளில் இருந்து தி.மு.கவுக்கு வந்தவர்களாக இருக்கிறார்கள். முன்பெல்லாம், ஒவ்வொரு மாவட்டத்துக்கும் அடையாளமாக பலர் இருப்பார்கள். இப்போது நிலைமை அப்படி இல்லை. 'தி.மு.க முகங்களையே பார்க்க முடிவதில்லை' என்ற ஆதங்கத்தை பலரும் வெளிப்படுத்திவிட்டனர். இப்படியே போனால், மீள முடியாத நிலைக்குக் கட்சி சென்றுவிடும் என்பதால்தான், நாளை மறுநாள் மாவட்டச் செயலாளர்கள் கூட்டத்துக்கு அழைப்பு விடுத்திருக்கிறார் ஸ்டாலின்" என்றார் விரிவாக. “மாவட்டச் செயலாளர்கள் கூட்டத்துக்குப் பிறகு, ஒன்றிய, நகர செயலாளர்களை வைத்து கூட்டம் நடத்த இருக்கின்றனர். இந்தக் கூட்டத்தில் வார்டு வாரியாக கட்சி நிலைமையை அறியும் பணிகள் நடக்க இருக்கின்றன. இந்த ஆய்வுக்குப் பிறகு, எந்தெந்த மாவட்டச் செயலாளர்கள் சுணக்கமாக இருக் கின்றனர் என்பதை அறிந்து, அதற்கேற்ப மாற்றங்களைச் செய்ய இருக்கிறார். ஆர்.கே.நகர் தேர்தல் களம்தான் அவருக்குள் பல மாற்றங்களை ஏற்படுத் தியது. அங்கு தேர்தல் பணிக்காக வந்தவர்கள் யாரும் சிறப்பாக வேலை பார்க்கவில்லை. இதனால் கொதித்துப் போனவர், ' தேர்தல் பணிகளில் காட்டும் ஆர்வத்தைப் பார்த்தால், மீண்டும் புதிதாகக் கட்சியைத் தொடங்க வேண்டும் போல் இருக் கிறது. உங்கள் பணிகளில் நான் திருப்தி அடையவில்லை' என நேரிடையாகவே கூறிவிட்டார். இதன் ஒரு பகுதியாகத்தான் நாளை மறுநாள் மாவட்டச் செயலாளர்கள் கூடுகின்றனர். வரக் கூடிய நாட்களில் பல மாற்றங்கள் நடக்க இருக்கின்றன" என்கிறார் அறிவாலய நிர்வாகி ஒருவர்.


பிரபல ரவுடி புல்லட் நாகராஜனை மடக்கி பிடித்த காக்கிகள்!

மதுரை மத்தியசிறை எஸ்.பி.ஊர்மிளாவை பிரபல ரவுடி புல்லட் நாகராஜன் மிரட்டியதை தொடர்ந்து பெரியகுளம் தென்கரை இன்ஸ்பெக்டர் மதனகலாவையும் ஆடியோ மூலம் பேசி மிரட்டியிருக்கிறார். பெரியகுளம் தென்கரை இன்ஸ்பெக்டராக பணிபுரிந்து வரும் மதனகலா அப்பகுதியில் வழிப்பறி, திருட்டுகளில் ஈடுபட்டு வரும் கும்பல் மீது கடுமையான நடவடிக்கை எடுத்து வருகிறார். இதனால் பிரபல புல்லட் நாகராஜன் ஆதரவாளர்களும் பாதிக்கப்பட்டு வருகிறார்கள்.
இந்த விஷயம் புல்லட் நாகராஜூக்கு தெரிந்ததன் பேரில் இன்ஸ்பெக்டர் மதன கலாவிற்கு ஆடியோ மூலம் மிரட்டல் விடுத்திருக்கிறார். அதில் நீ என்ன பெரிய விஜயசாந்தினு நினைப்பா யாரைப்பார்த்தாலும் அடித்து உதைத்து கைது செய்து வருகிறாய். அதை முதல நிறுத்து பொம்பலைன்னா பொம்பலை மாறி நடந்துக்கனும் அதை விட்டுட்டு என் ஆட்களை அடிச்சு உதைக்கிறது.கைது செய்வது போன்ற வேலைகளில் ஈடுபட்டேனு வச்சுக்க கண்கானாத இடத்துல ஈமொச்சு போய் கிடப்ப ஜாக்கிரதையாக இருந்துக்க நான் சொல்றதை கேட்டு ஒழுங்கா நடந்துக்க இல்லைனா தொலைச்சுபுடுவேன். இவ்வளவு பேசுறியே என் வீட்டு முன்னாடி நூறு போலீச நிப்பாட்டிக்க முடிஞ்சா என்னை உள்ள வந்து அரஸ்ட் பன்னிபாரு அங்கேயே நான் செத்து போயிருவேன். இந்தபாரு உன்னை எங்க தொட்டா எப்படி வழிக்கும்னு தெரியும் அதற்கு ஏத்த வேலைகளை செஞ்சுறுவேன் நான் சாதாரன ஆள் கிடையாது என மிரட்டி இருக்கிறார். அதனை தொடர்ந்து தேனி மாவட்ட கலெக்டர் பல்லவி பல்தேவ்-யையும் எஸ்.பி.பாஸ்கரனையும் மிரட்டி இந்த ரவுடி புல்லட் நாகராஜன் ஆடியோ வெளியிட்டிருந்தான்.

இதனால் டென்சன் அடைந்த எஸ்.பி. பாஸ்கரன், டிஎஸ்பி ஆறுமுகம், இன்ஸ்பெக்டர் மதனகலா, தலைமையில் தனிப்படை தனிப்படை அமைத்து ரவுடி புல்லட் நாகராஜனை தேடிவந்தனர். இந்தநிலையில்தான் புல்லட் நாகராஜன் மேல்மங்களத்தில் உள்ள தனது வீட்டில் இருந்து பெரியகுளத்திற்கு பல்சர் பைக்கில் வரும்போது வைகை டேம் ரோட்டில் இன்ஸ்பெக்டர் மதனகலா தலைமையிலான காக்கிகள் ரவுடி புல்லட் நாகராஜனை விரட்டி பிடித்து கைது செய்தனர். இச்சம்பவம் அப்பகுதியில் பெரும் பரபரப்பை ஏற்படுத்தியது. அதோடு கைது செய்யப்பட்ட ரவுடி புல்லட் நாகராஜனிடம் இன்ஸ்பெக்டர் மதனகலா அதிரடி விசாரணை செய்து வருகிறார்.


அதிவேக மோட்டார் சைக்கிள்கள் மோதல்!

கோலாலம்பூரிலிருந்து காராக் செல்லும் நெடுஞ்சாலையின் 43.9ஆவது கிலோ மீட்டரில் இரு அதிவேக மோட்டார் சைக்கிள்கள் விபத்துக்குள்ளானதில் ஒருவர் பலியானார்.காலை 10.40 மணியளவில் நிகழ்ந்த இந்த விபத்தில் டாமன்சாரா பாருவைச் சேர்ந்த முகமட் நோராஸார் மாட் ஜுமாட் (வயது 28) என்பவர் உயிரிழந்தார். சம்பந்தப்பட்ட நபர் ஓட்டிச் சென்ற கேடிஎம் ஆர்சி 250 ரக மோட்டார் சைக்கிள் கட்டுப்பாட்டை இழந்து சாலையில் விழுந்ததுடன் முன்னால் சென்ற யமாஹா ஒய்ஜெட் எப்-ஆர்1 ரக மோட்டாரை மோதியுள்ளது. முன்னால் சென்ற மோட்டார் சைக்கிளை ஓட்டிச் சென்ற முகமட் சம்சூல் ஜமில் (43) சொற்ப காயங்களுடன் உயிர் தப்பியதாக பெந்தோங் மாவட்ட போலீஸ் படைத் தலைவர் முகமட் மன்சோர் முகமட் நோர் தெரிவித்தார். இவர்கள் இருவரும் டாமன்சாராவிலிருந்து பெந்தோங்கிற்கு செல்லும் வழியில் இந்த விபத்து நிகழ்ந்துள்ளது. இந்த விபத்தில் பலியானவரின் உடல் பிரேதப் பரிசோதனைக்காக பெந்தோங் பொது மருத்துவமனைக்கு கொண்டு செல்லப்பட்டதாக அவர் சொன்னார்


சட்ட மன்ற உறுப்பினர்கள் விலகல்!

கோத்தா மலாக்கா நாடாளுமன்ற உறுப்பினர் சிம் தோங் ஹிம் மற்றும் மூன்று சட்டமன்ற உறுப்பினர்களும் கட்சியை விட்டு விலகியது ஜசெகவிற்கு பேரிடியாக அமைந்துள்ளது. உட்கட்சி பூசல் பொங்கி வழியும் நேரத்தில் இத்தகைய விலகல் நடந்தேறியுள்ளது. பாச்சாங் சட்டமன்ற உறுப்பினர் லிம் ஜேக் வோங், கெசிடாங் சட்டமன்ற உறுப்பினர் சின் சூன் சியோங், டுயோங் சட்டமன்ற உறுப்பினர் தோ லியோவ் சான் ஆகியோர் நேற்று கூண்டோடு கட்சியினை விட்டு விலகினர். நாங்கள் நால்வரும் அவசரப்பட்டு, ஆவேசப்பட்டு எடுத்த முடிவு அல்ல இது என்கின்றனர் இவர்கள். ஆற அமர ஆராய்ந்து எடுக்கப்பட்ட முடிவு. அதோடு மிக வருத்ததுடன் நாங்கள் இம்முடிவினை எடுத்துள்ளோம். லிம் குவான் எங்கும் அவரின் தேசியத் தலைமைத்துவமும் கட்சியின் உள் விவகாரங்களையும் வெளிவிவகாரங்களையும் கையாளும் முறை குறித்து தான் மிகவும் ஏமாற்றமடைந்துள்ளதாக கோத்தா மலாக்கா நாடாளுமன்ற உறுப்பினர் சிம் தோங் ஹிம் தெரிவித்தார். தான் கட்சியின் மீது நம்பிக்கை இழந்து விட்டதாகவும் இவர் குறிப்பிட்டார். அண்மையக் காலமாக ஜசெக அணுசரித்து வரும் புதிய அரசியல் உறவு முறையினை நான் ஏற்றுக் கொள்வதாக இல்லை. இவ்வாறு சிம் ஜசெக தலைமைச் செயலாளர் லிம் குவான் எங்கிற்கு கடிதம் எழுதியுள்ளார். கட்சி தனது ஆரம்பகால லட்சியங்களிலிருந்து தடம் மாறியுள்ளது. இது குறித்து இந்த சட்டமன்ற உறுப்பினர்கள் மூவர் ஏமாற்றம் தெரிவித்தனர். வேறு அரசியல் கட்சியில் சேரும் நோக்கம் இவர்களுக்கு இல்லை. அடுத்த பொதுத் தேர்தலில் இவர்கள் அநேகமாக சுயேச்சை வேட்பாளராக நிற்கலாம்.


வீடுகளில் ரகசிய கேமரா திருடர்களின் புதிய தந்திரம்!

வீடுகளில் புகுந்து திருடுவதற்கு முன்பு அந்த வீட்டில் உள்ளவர்களின் நடமாட்டத்தை நன்கு கவனிக்கும் வகையில் கொள்ளையர்கள் இப்போது நமக்கே தெரியாமல் வீடுகளில் ரகசிய கேமராக்களைப் பொருத்தும் புதிய தந்திரத்தை கையாண்டு வருகின்றனர். கடந்த மூன்று மாதங்களாக வீடு புகுந்து திருடும் கும்பலின் நடவடிக்கைகளை முறியடித்தபோது அவர்களிடமிருந்து 6 ரகசிய கேமராக்களைப் பறிமுதல் செய்தபோது இவ்விவகாரம் அம்பலத்திற்கு வந்தது என்று ஷாஆலம் மாவட்ட போலீஸ் தலைவர் ஏ.சி.பி. ஷாபியான் மமாட் கூறினார். தாங்கள் திருட வேண்டிய வீட்டில் அந்த வீட்டின் உரிமையாளர்களுக்குத் தெரியாமல் அந்த வீட்டில் ரகசிய கேமராக்களைப் பொருத்தி விடுகின்றனர். அதுவும் யாரும் சந்தேகப்படாத வகையில் வீட்டிலுள்ள பூச்சாடி போன்றவற்றில் அந்த ரகசிய கேமராக்களைப் பொருத்தி அந்த வீட்டில் உள்ளவர்களின் நட மாட்டதை கொள்ளையர்கள் முதலில் நன்கு கவனித்து வருகின்றனர். இதன் வழி எந்த நேரத்தில் வீட்டில் யாரும் இருக்க மாட்டார்கள், எந்த நேரத்தில் இருப்பார்கள் போன்ற விவரங்களை துல்லியமாக கண்டு பிடித்து விடுகின்றனர். பின்னர் சரி யான நேரத்தில் அந்த வீட்டி னுள் புகுந்து கொள்ளையடித்து விடுவதாகவும் அவர் சொன்னார்.


கட்டொழுங்கில்லாத ஆட்டக்காரர்களை நீக்க  தயங்கக் கூடாது

பெட்டாலிங்ஜெயா,

கட்டொழுங்கில்லாத ஆட்டக்காரர்களை அணியில் இருந்து நீக்க எந்தவொரு பயிற்சியாளர்களும் தயங்கக் கூடாது என்று மலேசிய கால்பந்து பயிற்சி யாளர்கள் சங்கத்தின் தலைவர் பி. சத்தியநாதன் நேற்று கூறினார். ஒரு அணியின் வெற்றிக்கு ஆட்டக்காரர் களிடையே கட்டொழுங்கு மிகவும் முக்கியம். அப்படி கட்டொழுங்கை மீறும் ஆட்டக்காரர்களை அணியில் வைத்துக் கொள்வதால் அது அணிக்கு தான் மிகப் பெரிய பாதிப்பை ஏற்படுத்தும்.

இப்படிப்பட்ட ஆட்டக்காரர்களிடம் பயிற்சியாளர்கள் உரிய பேச்சுவார்த்தைகளை நடத்த வேண்டும். அப்பேச்சுவார்த்தைகளுக்கு பின் ஆட்டக்காரர்களின் செயலில் எந்தவொரு மாற்றமும் இல்லையென்றால் அவர்களை அணியில் இருந்து நீக்குவதுதான் மிகச் சிறந்த நடவடிக்கையாகும். இப்படிப்பட்ட ஆட்டக்காரர்களை நீக்குவதால் அணிக்கு தான் நல்லது என்று சத்தியநாதன் கூறினார்.

Read More: Malaysia Nanban News paper on 17.12.2017


அந்நிய நாட்டவர்களிடம் பறிபோகும் வர்த்தக வாய்ப்புகள்

கோலாலம்பூர் உடல் வளைத்து உழைப்பை அள்ளிக் கொடுத்தால் வளமான வாழ்க்கைக்கு உத்தரவாதம் வழங்கும் நாடுதான் மலேசியா. இந்தக் கூற்றை உள்ளூர் வாசிகள் நாம் நன்கு உணர்ந்து இருக்கிறோமோ இல்லையோ, அண்டை நாட்டவர்கள் தெளிவாகவும் ஆழமாகவும் அறிந்து உணர்ந்துள்ளார்கள். அதன் விளைவு, பிழைப்பைத் தேடி இங்கு வந்தவர்களில் பலர் இன்று வியாபாரங்களைச் செய்யத் தொடங்கி முதலாளிகளாகத் தங்களை உயர்த்திக் கொண்டுள்ளனர். அண்டை நாட்டவர் இங்கு வந்து தங்களின் வாழ்வாதாரத்தை உயர்த்திக் கொள்ளும் அளவிற்கு சூழ்நிலைகள் சாதகமாக இருக்கும் பட் சத்தில் இங்குள்ள நம்மவர்களின் நிலை எந்த அளவிற்கு உள்ளது என்பது சிந்தனைக்குரியதே. அந்நிய நாட்டவர்கள் இந்த மண்ணில் முதலாளியாகும் அதே சூழ்நிலையில் நம்மவர்கள் முட்டி மோதிக் கொண்டிருக்கும் நிலை உள்ளது என்றால், அது நமது இயலாமையா? அல்லது விதிமுறையில் காணப்படும் பலவீனமா? அமலாக்க நடவடிக்கைகளா? அரசின் கொள்கையில் காணப்படும் தளர்வுகளா? அல்லது வாய்ப்புகளைத் தவற விடும் மக்களின் சிந்தனைப் போக்கில் உள்ளதா? தலைநகரில் சில வர்த்தகச் சந்தை பகுதிகள் இன்று மியன்மார், இந்தோனேசியா, பிலிப்பைன்ஸ், இந்தியா, நேப்பாள், வங்காளதேசம், தாய்லாந்து, பாகிஸ்தான் போன்ற நாடுகளிலிருந்து வந்தவர்களின் ஆதிக்கத்திற்குச் சென்றுவிட்டதாகக் கூறப்படுகிறது. குறிப்பாக, செலாயாங் மார்க்கெட்டை மியன் மாரைச் சேர்ந்த வியாபாரிகளும் சௌவ் கிட்டை இந்தோ னேசிய வியாபாரிகளும் பிரிக்பீல்ட்ஸ், மஸ்ஜிட் இந்தியா மற்றும் செந்தூல் பசார் போன்ற இடங் களை இந்தியா மற்றும் வங்காளதேச வியாபாரிகளும் ஆக்கிரமிப்பு செய்வதை நாமே நேரிடையாகக் கண்டு கொண்டிருக்கும் உண்மை. இந்த நிலைமை தொடர்ந்து 5 ஆண்டுகளுக்கோ அல்லது 10 ஆண்டுகளுக்கோ நீடித்தால் இன்னும் பெரும்பான்மையான இடங்கள் அவர்களின் வசம் சென்று விடுவதோடு பொதுமக்களின் பாதுகாப்பும் கேள்விக்குறியாகிவிடும். ஏனென்றால், கடந்த ஆண்டில் செலாயாங் பசார் போரோங்கில் நிகழ்ந்த அந்நியர்களின் அராஜ கத்தை நாம் இங்கு நினைவு கூர வேண் டும். பாசார் போரோங்கிலுள்ள உள்நாட்டு வர்த்தகர்க ளிடம் மியன்மார் நாட்டவர்கள் பிரச்சினையை மேற்கொண்டதுடன் இதில் ஒருவரின் உயிரும் பலியாகியது. அதன் பின்னர் இரு கும்பல்களுக்கும் இடையில் நிகழ்ந்த பிரச்சினையை களைய அங்கு போலீசார் குவிக்கப்பட்டனர். நிலைமையைச் சரிசெய்ய சுமார் 1 வாரம் போலீஸ் அதிகாரிகள் 24 மணிநேர பாதுகாப்பு பணியில் ஈடுபட்டனர். வியாபாரிகளும் உள்ளே செல்ல அஞ்சினர். இந்தச் சம்பவம் செலாயாங் என்னும் சிறு பகுதியில் நிகழ்ந்ததாகும். இதுவே நாடு முழுவதும் நிகழ்ந்தால், அதற்கான வாய்ப்பை நாமே ஏற்படுத்திக் கொடுத்தால் பொதுமக் களின் பாதுகாப்பும் நிச்சயம் பாதிக்கப்படும். உள்நாட்டவர்களின் வர்த்தக வாய்ப்பு மற்றும் பொதுமக்கள் பாதுகாப்பு ஆகியவற்றைக் கருத்தில் கொண்டே கோலாலம்பூர் மாநகர் மன்றம் அடுத்தாண்டு ஜனவரி 1ஆம் தேதி முதல் புதிய விதிமுறையை அமலுக்குக் கொண்டு வர உள்ளது. இங்கு வியாபாரம் செய்ய விரும்பும் அந்நிய நாட்டவர்கள் தங்களின் வியாபாரத்தின் உரிமை கொள்கையில் 50 விழுக்காடு உள்ளூர்காரர்களுக்கு பங்கு இருக்க வேண்டும். அதே வேளையில், அந்த வியாபாரத்தில் 50 விழுக்காட்டினருக்கு உள்ளூர்காரர்களுக்கு வேலை வாய்ப்பு வழங்க வேண்டும். அதுமட்டுமின்றி, ஏறக்குறைய 10 இலட்சம் வெள்ளியை முதலீடாகப் போட முடிந்தால் மட்டுமே அந்நிய நாட்டவர்களால் இங்கு வியாபாரத்தைத் தொடங்க முடியும் என்பதே அந்தப் புதிய சட்டமாகும். இதற்கு முன்பு இங்கு வியாபாரம் செய்யும் அந்நிய நாட்டவர்களுக்கு எதிராக பல விதிமுறைகளைக் கொண்டு வந்த போதிலும் கடந்த 5 ஆண்டுகளில் மட்டும் அவர்களின் எண்ணிக்கை இரண்டு மடங்காக அதிகரித்துள்ளது. விதிமுறைகள் கொண்டு வந்தும் அவர்களின் எண்ணிக்கை இரு மடங்காக அதி கரிக்கிறது என்றால் அந்த விதிமுறைகளின் அமலாக்கம் முழுமை பெறவில்லை என்றுதானே சிந்திக்கத் தோன்றுகிறது என்கின்றனர் உள்ளூர்வாசிகள். இந்நிலையைக் கட்டுப்படுத்த வேண்டியே கோலாலம்பூர் மாநகர் மன்றம் இத்தகைய விதிமுறையை அமலுக்குக் கொண்டு வர முனைந்துள்ளது. இந்த விதிமுறை இங்கு சிறிய அளவில் வர்த்தகம் மேற்கொண்டிருப் பவர்களிடையே, குறிப்பாக இந்தியர்களிடையே பெரும் வரவேற்பைப் பெற்றுள்ளது என்பதை அவர்களுடன் மேற்கொண்ட சிறப்பு நேர்காணலின் வழி அறிய முடிந்தது. இந்த விதிமுறை சரியான முறையில் அமலுக்குக் கொண்டு வரப்பட்டால் இங்குள்ள சிறு வியாபாரிகள் அதிகம் நன்மையடைய வாய்ப்புண்டு என சித்ரா, குணமோகினி (பூக்கடை வியாபாரிகள்), ராஜா (சிறு உணவக உரிமையாளர்), பாலம்மா (பூக்கடை உரிமையாளர்), ராஜன் (மளிகைக்கடை வியாபாரி), கிருஷ்ணவேணி (சிறு உணவக உரிமையாளர்)ஆகியோர் தெரிவித்தனர். தலைநகரில் சில முக்கிய பகுதிகளில் அந்நிய நாட்டவர்களின் ஆதிக்கம்தான் அதிகமாக உள்ளது. இந்த நிலை தொடர்ந்தால் இங்குள்ள சிறு வியாபாரிக ளுக்குச் சாதகமான சூழ்நிலையை ஏற்படுத்தாது. மேலும், உள்ளூரைச் சேர்ந்தவர்கள் அவர்களுக்குக் கீழ் வேலை செய்ய வேண்டிய நிலையும் ஏற் படலாம். இதுவரையில் அவர் களுக்குக் கொடுக்கப்பட்டு வரும் முக்கியத்துவம் நம்மவர்களுக்குக் கொடுக்கப்படாமல் இருப்பது வேதனையை அளிக்கிறது. இங் குள்ள வாய்ப்புகளை நம்மவர்கள் பயன்படுத்தாமல் இல்லை. ஆனால், சம்பந்தப்பட்ட தரப்பினர் அவர்களுக்குத் தகுந்த வழியை அமைத்துக் கொடுக்காமல் இருப்பதுதான் இங்குள்ளவர்கள் இதில் தொடர்ந்து காலூன்ற பெரும் தடையாக உள்ளதாக அவர்கள் குறிப்பிட்டனர். அதிகமான அந்நிய நாட்டவர்கள் இங்கு சிறு வியாபாரங்களைத் தொடங்கி முதலாளிகளாகுவதற்கு நம்மவர்களும் ஒரு வகையில் காரணமாக உள்ளனர். வியாபாரத்திற்கான உரிமத்தைப் பெறும் உள்ளூர்வாசிகளில் சிலர் அதை அந்நிய நாட்டவர்களிடம் விற்று விடுகின்றனர்; வாடகைக்குக் கொடுக்கின்றனர் அல்லது குத்தகைக்கு விடுகின்றனர். காலப் போக்கில் அவர்களே முதலாளிகளாகவும் மாறி விடுகின்றனர். உரிமம் பெற்ற உள்ளூர்வாசிகளுக்கு அவர்களிடமிருந்து மாதம் குறைந்தபட்சம் வெ.1,000 கிடைப்பதால் அவர்களும் இவ்விவகாரத்தை வெறுமனே விட்டு விடுகின்றனர். இங்கு அந்நிய நாட்டவர்கள் சிறு வியாபாரம் செய்வதால் இங்குள்ளவர்களின் வாய்ப்புகள் பறிக்கப்படுவதாகக் குறை கூறும் அதே வேளையில் இன்னொரு விஷயத்தையும் மறந்துவிடக் கூடாது.அவர்கள் இங்கு வந்து வெறுமனே காலாட்டிக் கொண்டு முதலாளிகளாகி விடுவதில்லை. அவர்களின் உழைப்பு சில சமயங்களில் நம்மையும் அசர வைத்து விடுகிறது. எடுத்துக்காட்டிற்கு, தரை விரிப்பு வியாபாரத்தை எடுத்துக் கொள்வோம். முதலில் மூட்டையாகச் சுமந்து வந்துதான் வீடு வீடாகச் சென்று விற்பார்கள். சிறிது காலத்திற்குப் பிறகு சைக்கிளில் பின் மோட்டார் சைக்கிளில் விற்கத் தொடங்குவார்கள். காலப் போக்கில் குறிப்பிட்ட இலாபத்தைப் பெற்ற பிறகு அங்கேயே கடையையும் தொடங்கி விடுகின்றனர். நம்மவர்களின் சிந்தனை பெரும்பாலும் இதற்கு மாறாகவே உள்ளது. விதைத்த மறுநாளே அறுவடை செய்யத் துடிக்கும் மனப்பான்மைதான் அதிகம் என அவர்கள் தெரிவித்தனர். இதனிடையே, இந்த விவகாரத்திற்குத் தீர்வு காண பல சட்டங்களைக் கொண்டு வந்தாலும் அவற்றை அமல்படுத்துவதுதான் மிகவும் முக்கியம் எனவும் அமலாக்கத்தைச் செயல்படுத்தும் வரையில் அவர்களின் ஆதிக்கத்தைக் கட்டுப்படுத்த இயலாது எனவும் கோலாலம்பூர் மற்றும் சிலாங்கூர் இந்திய வர்த்தக சங்கத்தின் தலைவர் டத்தோ டாக்டர் வீ.சண்முகநாதன் தெரிவித்துள்ளார். இங்கு சிறு வர்த்தகத் துறையில் அந்நிய நாட்டவரின் ஆதிக்கத்திற்குப் பலரும் ஏதோ ஒரு வகையில் காரணமாக உள்ளோம். எனவே, இவ்விவகாரத்தில் கோலாலம்பூர் மாநகர் மன்றத்தின் செயல்பாடு மட்டும் போதுமானதாக அமையாது. அனைவரும் கோலாலம்பூர் மாநகர் மன்றத்துடன் இணைந்து செயல்பட்டாலே தவிர இது சாத்தியமாகாது என்பதையும் உணர வேண்டும். அதே சமயம், அவர்களால் தர இயலும் உழைப்பை ஏன் நம்மவர்களால் கொடுக்க இயலவில்லை என்பதையும் நாம் சிந்தித்து ஆராய வேண்டும். கொட் டிக் கிடக்கும் வாய்ப்புகளைப் பயன்படுத்தாமல் பயன்படுத்துபவர்களைக் குறை கூறினால் சூழ்நிலை சரியாகி விடுமா என்பதையும் யோசிக்க வேண்டும். எது எப்படியாயினும், கோலாலம்பூர் மாநகர் மன்றத்தின் இந்தப் புதிய விதிமுறை சிறு வர்த்தகர்களிடையே பெரும் வரவேற்பைப் பெற்றிருந்தாலும் அதன் முழு அமலாக்கத்தில்தான் வெற்றி அமைந்துள்ளது என்பது குறிப்பிடத்தக்கது.


இந்தியா-பாக்., இடையே பதற்றத்தை தணிக்க சீனா முயற்சி

இந்தியா-பாகிஸ்தான் இடையே நிலவும் பதற்றத்தை தணிக்க தொடர்ச்சியாக பல்வேறு கட்ட முயற்சிகளை மேற்கொண்டு வருவதாக சீனா தெரிவித்துள்ளது.இது தொடர்பாக இரு நாடுகளுடனும் தொடர்பு கொண்டு பேசி வருவதாகவும் சீன வெளியுறவுத்துறையின் செய்தித் தொடர்பாளர் கெங் சாங் பீஜிங் நகரில் நிருபர்களிடம் தெரிவித்தார். இந்தியாவும் பாகிஸ்தானும் தங்களுக்கு இடையேயான தகவல் தொடர்புகளை மேம்படுத்தி கருத்து வேறுபாடுகளை களைந்து தெற்கு ஆசிய பிராந்தியத்தின் அமைதியையும், பாதுகாப்பையும் உறுதி செய்ய பாடுபடும் என்று சீனா நம்புவதாகவும் , இந்தியா மற்றும் பாகிஸ்தானுக்கு சீனா நட்பு ரீதியான அண்டை நாடு. அமைதியை நிலைநாட்ட பாகிஸ்தான் மற்றும் இந்தியா உடன் சீனா தொடர்ச்சியாக பல்வேறு மட்டங்களில் பேச்சுவார்த்தை நடத்தி வருகிறது” என்றார்.


தமிழக மீனவர்களின் 42 படகுகள் மனிதாபிமான அடிப்படையில் விடுவிப்பு

கொழும்பு, தமிழக மீனவர்களின் 42 படகுகளை விடுவிக்க இலங்கை நீதிமன்றம் உத்தரவிட்டுள்ளது. இந்த படகுகள் வரும் 17ஆம் தேதி விடுவிக்கப்படும் என தெரி கிறது. தமிழக மீனவர்களை எல்லைத்தாண்டி மீன்பிடித்ததாக கூறி கைது செய்தும் இலங்கை கடற்படை அவர்களின் படகுகளையும் பறிமுதல் செய்வதை வாடிக்கையாக கொண்டுள்ளது. இதுவரை தமிழக மீனவர்களின் ஏராளமான படகுகள் பறிமுதல் செய்யப்பட்டு இலங்கையில் நிறுத்தி வைக்கப்பட்டுள்ளது. இந்நிலையில் இலங்கையில் உள்ள தமிழக மீனவர்களின் 42 படகுகளை விடுவிக்க அந்நாட்டு நீதிமன்றம் உத்தரவிட்டுள்ளது. இந்த படகுகள் கடந்த 2015 ஆம் ஆண்டு பிப்ரவரி முதல் நவம்பர் மாதம் வரை பறிமுதல் செய்யப்பட்டதாகும். இந்த படகுகள் மனிதாபிமான அடிப்படையில் விடுவிக்கப்படுவதாக அந் நாட்டு நீதிமன்றம் தெரிவித்துள்ளது. இவை வரும் 17ஆம் தேதி விடுவிக்கப்படும் என தெரிகிறது.


மகளைக் கற்பழித்த தந்தை!

)இஸ்கண்டார் புத்திரி) தன் மகளை கற்பழித்த சம்பவம் தொடர்பில் 53 வயது டைய ஆடவரை போலீசார் கைது செய்துள்ளனர்.முன்னதாக தனது 27 வயது மகளிடம் காமச் சேட்டை புரிந்ததற்காக கடந்த ஆண்டு சிறைத்தண்டனை பெற்று அண்மையில்தான் சிறைச்சாலையிலிருந்து வெளியான அந்த நபர் கடந்த வாரம் வியாழக்கிழமை காலை 6.30 மணிக்கு கங்கார் பூலாய், தாமான் டேசா பெர்மாய், ஜாலான் கூனாங்கிலுள்ள தனது வீட்டில் 8 வயதுடைய மகளை கற்பழித்துள்ளதாக இஸ்கண்டார் புத்ரி மாவட்ட போலீஸ் தலைவர் உதவிக் கமிஷனர் நூர் ஹாஷிம் முகமட் இங்கு தெரிவித்தார். அச்சம்பவம் தொடர்பில் சிறுமியின் 13 வயது அண்ணன் கடந்த ஞாயிற்றுக்கிழமை மாலை 4.18 மணிக்கு போலீசில் புகார் செய்ததைத் தொடர்ந்து முடி வெட்டும் தொழிலை மேற் கொண்ட அந்த சந்தேக நபர் அவரின் வீட்டிலேயே போலீசாரால் கைது செய்யப்பட்டதாகவும் அவர் குறிப்பிட்டார். போலீசாரின் விசாரணையில் ஒரே வீட்டில் தங்கியுள்ள ஆறு பிள்ளைகளில் கடைசி மகளான அந்த 8 வயது சிறுமியை அந்த ஆடவர் கற்பழித்தது விசாரணை யில் தெரிய வந்ததாக குறிப் பிட்ட நூர் ஹாஷிம் முகமட் சந் தேக நபர் தனது மூத்த மகளிடம் காமச் சேட்டையில் ஈடுபட முயன்றதற்காக நான்கு மாத சிறை வாசம் அனுபவித்துள் ளதாகவும் குறிப்பிட்டார். சந்தேக நபர் விசாரணைக் காக வரும் ஞாயிற்றுக்கிழமை வரை தடுக்கப்பட்டுள்ளதாகவும் அவர் தெரிவித்தார்.


ஐ.பி.எல். தொடரில் பங்கேற்காதது பாகிஸ்தான் அணிக்கு பாதிப்பு!

பாகிஸ்தான் கிரிக்கெட் அணியின் தலைமை பயிற்சியாளர் மிக்கி ஆர்தர் இந்தியாவில் நடைபெற்று வரும் ஐ.பி.எல். தொடர் கடந்த 2008-ஆம் ஆண்டு தொடங்கியது. 2008ஆ-ம் ஆண்டு தொடங்கும்போது இந்த தொடர் இவ்வளவு பெரிய அளவில் வெற்றிபெறும் என்று யாரும் நினைக்கவில்லை. ஏராளமான வெளிநாட்டு வீரர்கள் ஐ.பி.எல். தொடரில் விளையாட ஆர்வம் காட்டி வருகின்றனர். அதனால், ஆஸ்திரேலியா, நியூசிலாந்து மற்றும் தென்ஆப்பரிக்கா அகிய நாடுகள் ஐ.பி.எல். தொடர் நடத்தும்போது பெரும்பாலும் சர்வதேச தொடருக்கு ஆர்வம் காட்டுவதில்லை. முதல் தொடரில் பாகிஸ்தான் வீரர்கள் கலந்து கொண்டனர். அதன்பின் இந்தியா- பாகிஸ்தான் நாடுகளுக்கிடையிலான நட்புறவில் விரிசல் விழுந்ததால் பாகிஸ்தான் வீரர்கள் ஐ.பி.எல். தொடரில் கலந்து கொள்ள முடியாத நிலைமை ஏற்பட்டது. தற்போது அந்த அணியின் தலைமை பயிற்சியாளராக மிக்கி ஆர்தர் நியமிக்கப்பட்டுள்ளார். இவர், ஐ.பி.எல். தொடரில் இருந்து பாகிஸ்தான் வீரர்கள் விலகி இருப்பது பாகிஸ்தானின் டி20 கிரிக்கெட் வளர்ச்சியில் பாதிப்பை ஏற்படுத்துவதாக தெரிவித்துள்ளார். பாகிஸ்தான் நடத்திய சூப்பர் லீக்கில் கராச்சி கிங்ஸ் அணியின் பயிற்சியாளரான ஆர்தர் இதுபற்றி கூறுகையில், ‘‘பல்வேறு அணிகள் பங்கேற்கும் கிரிக்கெட் தொடரில் இருந்து ஏராளமானவற்றை கற்றுக்கொள்ளலாம். இதுபோன்ற தொடர் சர்வதேச போட்டியில் முக்கிய பங்கு வகிக்கும் என்று நான் நினைக்கிறேன். ஐ.பி.எல். தொடரில் விளையாடாமல் இருப்பது, பாகிஸ்தான் 20 ஓவர் அணியின் ஆட்டத்திறனில் பாதிப்பை ஏற்படுத்துகிறது. பாகிஸ்தான் அணி வேகப்பந்து மற்றும் சுழற்பந்து ஆகியவற்றில் சிறப்பான நிலையில் உள்ளது’’ என்றார்.


புல்வாமா தாக்குதலுக்கு பதிலடி கொடுக்க இந்தியா தயார்!

ஜெய்ப்பூர்,

புல்வாமா தாக்குதலுக்கு பதிலடி கொடுப்பதற்காக விமான படை இந்திய- பாகிஸ்தான் எல்லையில் போருக்கு தயார் நிலையில் உள்ளது. ஜம்மு- காஷ்மீர் மாநிலத்தில் புல்வாமாவில் 70-க்கும் மேற்பட்ட வாகனங்களில் 2500க்கும் மேற்பட்ட வீரர்கள் சென்று கொண்டிருந்தனர். அப்போது அவ்வழியாக 350 கிலோ வெடி பொருட்களை ஏற்றிக் கொண்டு வந்த தீவிரவாதி, கான்வாய் வாகனங்களின் மீது மோதி வெடிக்க செய்தான். இதில் 40 சிஆர்பிஎஃப் வீரர்கள் வீரமரணமடைந்தனர். இதனால் இந்தியாவே சோகத்தில் மூழ்கியுள்ளது.

Read More: Malaysia Nanban Tamil Daily on 18.2.2019


கிளாமராக நடிக்க மாட்டேன் எம்பிரான் பட நாயகி - ராதிகா ப்ரீத்தி

கர்நாடகா கோலாரை சேர்ந்த ராதிகா ப்ரீத்தி தமிழில் அறிமுகமாகும் படம் எம்பிரான், சரளமாக தமிழ் பேசும் இவர் எம்பிரான் படத்திற்கு டப்பிங் பேசியுள்ளார். இவரின் அப்பா கர்நாடகா என்றாலும் அம்மா தமிழ்நாட்டை சேர்ந்தவராம் கன்னடத்தில் பிறந்து வளர்ந்த இவர் தமிழ் மீதும் தமிழ் படங்கள் மீதும் அதீத காதல் கொண்டவராம். சமீபத்தில் இவர் நடிப்பில் வெளியான கன்னட படம் வெற்றிகரமாக 3வது வாரம் ஓடிக்கொண்டிருக்கிறது.

அடுத்ததாக தமிழில் வெளிவரவுள்ள எம்பிரான் படத்தை தான் அதிகம் எதிர்பார்க்கிறாராம் தமிழ் அதிக படங்கள் நடிக்க ஆசைப்படும் இவர் மாடர்ன் பெண்ணாக நடிப்பேன் ஆனால் கிளாமராக நடிக்க மாட்டேன் என்கிறார். நல்ல கதையோடு வரும் தமிழ் இயக்குனர்களுக்காக காத்திருக்கிறேன் என்கிறார். இப்படத்தை இயக்குனர் மகிழ்திருமேனி உதவியாளர் கிருஷ்ண பாண்டி இயக்குகிறார். பஞ்சவர்ணம் பிலிம்ஸ் சார்பில் பஞ்சவர்ணம் மற்றும் சுமலதா இணைந்து தயாரிக்கிறார்கள். இப்படத்தின் மூன்று பாடல்களை கபிலன் வைரமுத்து எழுதியுள்ளார்.

யாகாவாராயினும் நா காக்க படத்திற்கு பின்னணி இசையமைத்த 'பிரசன் பாலா' இந்த படத்திற்கு இசையமைக்கிறார். ஒளிப்பதிவு புகழேந்தி, படத்தொகுப்பு மனோஜ், கலை மாயவன், சண்டை பயிற்சி டான் அசோக், பாடல்கள் கபிலன் வைரமுத்து, நடனம் தீனா மற்றும் விஜி. இப்படத்தின் நாயகன் ரேஜித். இவர் விக்ரமன் இயக்கிய நினைத்தது யாரோ படத்தில் நடித்தவர்.

நாயகியாக பெங்களூரைச் சேர்ந்த ராதிகா பிரித்தி நடிக்கிறார். இவர்களோடு சேர்ந்து மௌலி, கல்யாணி நடராஜன் மற்றும் பலர் நடிக்கிறார்கள். திரில்லர் கலந்த காதல் கதையாக உருவாகிவரும் இப்படத்தினை ஜூலை மாதம் திரைக்கு கொண்டுவர திட்டமிட்டுள்ளனர்.


ரஜினி, கமல் பின்னால் சென்றால் ஓட்டு கிடைக்காது - சுப்பிரமணிய சுவாமி

ரஜினிகாந்த், கமல்ஹாசன் பின்னால் சென்றால் பா.ஜ.க வுக்கு ஓட்டு கிடைக்காது என்று பாஜக மூத்த தலைவர் சுப்பிரமணியன் சுவாமி தெரிவித்துள்ளார்.

சென்னை விமான நிலையத்தில் செய்தியாளர்களை சந்தித்த அவர், திமுகவில் அடுத்த தலைவர் ஸ்டாலின்தான் என்பது உறுதியாகி விட்டது. தமிழக பாஜக தற்போது ரஜினி, கமல் போன்ற நடிகர்களின் பின்னால் சென்றுகொண்டிருக்கிறது. அதை நிறுத்திவிட்டு தத்துவத்தை முன்னிறுத்தினால் மட்டுமே பாஜக வெற்றி பெற முடியும். ரஜினிகாந்த், கமல்ஹாசன் பின்னால் சென்றால் பா.ஜ.க வுக்கு ஓட்டு கிடைக்காது என கூறினார்.


குப்பை பொறுக்க வந்தியா?

மதுரை தெற்கு தொகுதி அதிமுக எம்எல்ஏ சரவணன் காவல்துறை இயக்குனரிடம் புகார் மனு ஒன்றை அளித்துள்ளார். கூவத்தூரில் உள்ள தனியார் ரெசார்ட்டில், தான் உள்பட அதிமுக எம்எல்ஏக்கள் அடைத்து வைக்கப்பட்டிருந்தாகவும், தான் மாறு வேடத்தில் தப்பி வந்ததாகவும், அங்கு அடைத்து வைக்கப்பட்டுள்ள எம்எல்ஏக்கள் பலர் பன்னீர்செல்வத்துக்கு ஆதரவானவர்களாக உள்ளனர் என்று சரவணன் தெரிவித்திருந்தார். சரவணன் அளித்த புகாரின்பேரில் சசிகலா, எடப்பாடி பழனிச்சாமி உள்பட 4 பேர் மீது கூவத்தூர் காவல்நிலையத்தில் வழக்குப்பதிவு செய்யப்பட்டது. இதையடுத்து காஞ்சிபுரம் மாவட்ட காவல்துறை எஸ்.பி. முத்தரசி, வடக்குமண்டல ஐஜி செந்தாமரைக் கண்ணன் தலைமையிலான போலீசார் விசாரணை நடத்த ரிசார்ட்டுக்குள் சென்றனர். அப்போது அமைச்சர்கள் போலீசாருடன் பேச்சுவார்த்தை நடத்தினர். அப்போது வாக்குவாதம் ஏற்பட்டது. எஸ்.பி. மற்றும் ஐஜியை பார்த்து அமைச்சர்கள் மிரட்டியுள்ளனர். பின்னர் நடந்ததை யாரோ ஒருவர் தனது செல்போனில் வீடியோ பதிவு எடுத்துள்ளார். அப்போது எஸ்.பி.முத்தரவி பேசும்போது, எஸ்.பி.யை பார்த்து குப்பை பொறுக்க வந்தியா என கேட்குறாங்க. இப்படி பேசலாமா என கோபமடைந்தார். அப்போது அமைச்சர் விஜயபாஸ்கர், நேற்றிலிருந்து போலீசுக்கு ஒத்துழைக்கிறது நான்தான். ஏன் கம்பு வச்சுகிட்டு வர்றீங்க என கேட்டேன் இது தப்பா என்றார். அதற்கு எஸ்.பி. முத்தரசி, நாங்க எங்கப்போனாலும் உடன் வர போலீஸ்காரங்க இப்படித்தான் வருவாங்க என்றார். தொடர்ந்து வாக்குவாதம் நீடித்தது.


யாழ்தேவி ரயிலில் பாய்ந்து பாடசாலை மாணவன் தற்கொலை

கொழும்பில் இருந்து காங்கேசன்துறை நோக்கி பயணித்த யாழ் தேவி ரயிலில் பாய்ந்து மாணவன் ஒருவர் தற்கொலை செய்துள் ளதாக போலி ஸார் தெரிவித்துள்ளனர்.அனுராதபுரத்திலுள்ள பிரபல பாடசாலையின் மாணவ தலைவர் ஒருவரே இன்று தற்கொலை செய்துள்ளார். உயர்தரம் பரீட்சை எழுதவிருந்த பிஷான் ஜயவர்தன என்ற 18 வயது இளைஞரே அவர். உயிரிழந்த மாணவரின் உடல் ரயில் நிலையத்திற்கு கொண்டு வரப்பட்டுள்ளது. இந்த சம்பவம் தொடர்பில் அனுராதபுரம் போலிஸார் மேலதிக விசாரணைகளை மேற்கொண்டு வருகின்றனர்.


பிறப்புப்  பதிவு விவகாரத்தில் வெ.1,000 அபராதமா?

பிறப்பு  தொடர்பாக  குறிப்பிட்ட  காலத்திற்குள் பதிவு செய்யத் தவறினால் 1,000 வெள்ளி  அபராதம் விதிக்க உள்துறை அமைச்சு மேற்கொண்டுள்ள நடவடிக்கை ஏழை மக்களுக்கு பெரும் சுமையாகி விடும் என்று நேற்று அச்சம் தெரிவிக்கப்பட்டது.  அதேவேளையில் உள்துறை அமைச்சின் இந்த நடவடிக்கை  சட்டப்பூர்வமானதா என்ற கேள்வியை எதிர்க்கட்சியினர் எழுப்பியுள்ளனர்.

இந்த அளவுக்கு அதிகமான அபராதம் விதிப்பது ஏழைகளுக்கு பெரும் சுமையாக இருக்கும் என்பதோடு இந்நடவடிக்கை நாடற்ற குழந்தைகளின் எண்ணிக்கையை மேலும் அதிகரிக்கும் என்று அவர்கள் எச்சரிக்கை விடுத்துள்ளனர். இவ்வாரம் செவ்வாய்க்கிழமைக்கு  முன்னதாக 50 வெள்ளியாக இருந்த அபராதத் தொகை திடீரென்று அதிகரிக்கப்பட்டு அமலுக்கு வருகிறது. 1952 ஆம் ஆண்டு பிறப்பு மற்றும் இறப்பு பதிவு மற்றும் சுவீகாரச் சட்டத்திற்கான  திருத்தமானது,  அனைத்து பிறப்புகளும் 60 நாட்களுக்குள் பதிவு செய்யப்பட வேண்டும்  என்பது விதியும்கூட.  இதில் முறை தவறிப் பிறந்த குழந்தைகளும் அடங்கும்.  கடந்த ஆண்டு நாடாளுமன்றத்தால் இந்த திருத்தம் ஏற்றுக்கொள்ளப்பட்ட பின்னர் அரசாங்கம் இந்த அபராத அதிகரிப்பு முடிவைச் செய்தது என்று துணை உள்துறை அமைச்சர் கூறியதாக பெர்னாமா தெரிவிக்கிறது.

Read More: Malaysia Nanban News Paper on 13.10.2017


மகாதீருக்கு வழங்கப்பட்ட விருதினை கிளந்தான் அரண்மனை மீட்டுக் கொண்டுள்ளது.

கோலாலம்பூர்,

முன்னாள் பிரதமர் துன் மகாதீருக்கு வழங் கப்பட்ட விருதினை கிளந்தான் அரண்மனை மீட்டுக் கொண்டுள்ளது. அமானா கட்சியினை சார்ந்த இரண்டு மூத்த தலைவர்களுக்கு வழங்கப்பட்ட விருதுகளை அரண்மனை இதற்கு முன்பு மீட்டுக் கொண்டுள்ளது.பிங்காட் கெபெசாரான் - டர்ஜா கெபெசாரான் விருது மீட்டுக் கொள்ளப்படுவதாக மகாதீர் தரப்பு பெற்ற கடிதத்தில் தெரிவிக்கப்பட்டுள்ளது. பிப்ரவரி 6ஆம் தேதியினை கொண்ட கடிதமானது ஸ்ரீ கெம்பாங்கானில் உள்ள துன் மகாதீரின் இல்லத்திற்கு அனுப்பப்பட்டுள்ளது.

Read More: Malaysia Nanban Tamil Daily on 9.2.2018


அன்வாரை பிரதமராக ஏற்க நான் தயார்!

புத்ராஜெயா, டத்தோஸ்ரீ அன்வார் இப்ராஹிம் பிரதமராக வர வேண்டும் என்பது மக்களின் விருப்பமாக இருந்தால், அதை ஏற்றுக்கொள்ள தான் தயார் என்று துன் டாக்டர் மகாதீர் முகமட் கூறியுள்ளார். மக்கள் விரும்புவது அதுதான் என்றால் நான் ஏன் ஏற்றுக்கொள்ளக் கூடாது என்று அவர் பெர்டானா லீடர்ஷிப் பவுண்டேஷனில் நேற்று செய்தியாளர்களிடம் தெரிவித்தார். பிரதமர் வேட்பாளராக அன்வாரை தான் ஆதரிப்பதாக வெளியான தகவலை அவர் மறுத்த சில நாட்களில் அவரின் இந்த அறிவிப்பு வெளியாகி இருக் கிறது. பிரதமர் பதவிக்கு அன்வாரை தான் ஆதரிப்பதாக டாக்டர் மகாதீர் கூறினார் என பிரிட்டிஷ் நாளிதழான தி கார்டியன் செய்தி வெளியிட்டிருந்தது. தி கார்டியன் நாளிதழில் வெளியான செய்தியை மறுத்த டாக்டர் மகாதீர், அன்வார் அடுத்து பிரதமராக வர முடியாது என்றும் அவர் முதலில் சிறையில் இருந்து வெளியாக வேண்டும் என்றும் தெரிவித்து இருந்தார். அவர்களிடையே 1998இல் கருத்து வேறுபாடு ஏற்பட்டபோது, அப்போது துணைப் பிரதமராக பதவி வகித்த அன்வாருக்கு எதிராக ஓரின உறவு குற்றச் சாட்டுகள் எழுந்திருந்த நிலையில், அவர் பிரதமராக வருவதற்கு தகுதியற்றவர் என டாக்டர் மகாதீர் கூறியிருந்தார். அந்த அறிக்கையில் இப்போதும் தாங்கள் உறுதியாக இருக்கின்றீர்களா என வினவிய போது, அந்த நேரத்தில் எனது நிலைப்பாட்டில் உறுதியாக இருந் தேன். அது சூழ்நிலையைப் பொறுத்தது. அடுத்த ஆண்டு எனது மனதை நான் மாற்றிக் கொள்ளக்கூடும். நீங்கள் காத்திருங்கள் என்று டாக்டர் மகாதீர் பதி லளித்தார். பிரதமர் பதவிக்கு ஒரு வேட்பாளரை நியமிப்பதைப் பற்றி குறிப்பிட்ட டாக்டர் மகாதீர், தேர்தல் வியூகத்தின் ஒரு பகுதி இது என்பதால் சரியான நேரத்தில் நாங்கள் பெயரை அறிவிப்போம் என்றார். இப்போது அல்லது தேர்தலுக்கு முன்னர் அல்லது நாங்கள் தேர்தலில் வெற்றிபெற்றவுடன் பெயர் அறிவிக்கப் படலாம் என்றார் அவர்.


கோர விபத்து! இரண்டு மாத கைக் குழந்தை தாயின் மடியில் மரணம்!

நேற்று முன்தினம் இங்கு நிகழ்ந்த சாலை விபத்தில் இரண்டு மாத கைக் குழந்தை ஒன்று உயிரிழந்தது. அர்லா அடிப் என்ற கைக் குழந்தை மருத்துவமனைக்கு கொண்டு செல்லும் வழியிலேயே மரணமுற்றது. இக்குழந்தை யின் குடும்பத்தினரின் கார் ஜாலான் ரிம் ஜாசின் என்ற சாலையில் மற்றொரு வாகனத்துடன் விபத்தில் சிக்கியது. அர்லா அடிப்பின் குடும்ப உறுப்பினர் நால்வர் பண்டார் ஜாசினிலிருந்து பெல்டா புக்கிட் செங்கேவில் உள்ள வீட் டிற்கு செல்லும்போது இவ்விபத்து ஏற்பட்டது. திடீரென்று வளைந்த வாகனத்தை குழந்தையின் உறவினர் ஓட்டி வந்த கார் தவிர்க்க முடியாமல் போய்விட்டது என்று போலீஸ் பேச்சாளர் தெரிவித்தார். நான்கு சக்கர வாகனத்தின் மத்திய பகுதியுடன் கார் மோதியது. அப்போது முன் இருக்கையில் தாயின் மடியில் குழந்தை வீற்றிருந்தது. இறந்து போன பச்சிளங் குழந்தை மலாக்கா மருத்துவமனையில் தடயவியல் பிரிவிற்கு எடுத்துச் செல்லப்பட்டது. ஜாசின் மருத்துவமனையில் குழந்தையின் குடும்பத்தினர் சிகிச்சை பெற்றனர்.


13 தமிழ்ப்பள்ளிகளின் கட்டுமானம் 10% முதல் 60% வரை தேக்கம்

கோலாலம்பூர், ஜன. 8-

பி.ஆர்.கே.12 எனும் சிறப்பு திட்டத்தின்  கீழ் நாடு தழுவிய நிலையில் மேற்கொள்ளப்பட்ட,  37 தமிழ்ப்பள்ளி களுக்கான கட்டுமானம் ஆறு ஆண்டுகளுக்குப் பின்னரும் முடிவடையாமல் இருப்பது தமிழ்ப்பள்ளி மாணவர்க ளின் எதிர்காலத்தை கேள்விக்கிடமாக்கியுள்ளது. இதற்கு யார்  தீர்வு காண்பது? சம்பந்த ப்பட்ட அப்பள்ளிகளின் கட்டுமானத்திற்கு கல்வி அமைச்சே முழுமையான பொறுப்பை ஏற்றுள்ள நிலையில்  இன்னமும்  அவை இழுபறி நிலையில் இருப்பதற்கான காரணம்  என்ன?

Read More: Malaysia Nanban Tamil Daily 8.1.2017


நஜீப்பின் உரை முடிவில் கூக்குரல் வெடித்தது

கோலாலம்பூர்,

பிரதமர் டத்தோஸ்ரீ நஜீப் துன் ரசாக் 2018 ஆம் ஆண்டுக்கான இரண்டரை மணி நேர பட்ஜெட் உரையை முடித்ததும், நாடாளு மன்றத்தில் எதிர்க்கட்சி உறுப்பினர்கள்  கூக்குரல் எழுப்பினர். 14 ஆவது பொதுத் தேர்தலில்  தேசிய முன்னணிக்கு வெற்றியைக் கொண்டுவர நமது இறுதிச் சொட்டு இரத்தம் வரையில் என்று  தேசிய முன்னணி நாடாளுமன்ற உறுப்பினர்களின் ஆரவாரத்துக்கிடையில் பிரதமர் இடிமுழக்கம் செய்தனர். அதற்கு எதிர்வினை யாற்றிய எதிரணி நாடாளுமன்ற உறுப்பினர்கள் மீண்டும் கூக்குரலிட்டனர்.

எதிரணியினர் ஜிஎஸ்டிக்கு எதிர்ப்பு மற்றும் குறைந்தபட்ச சம்பளம் வெ.1,500 கோரும் வாசகங்கள் அடங்கிய அட்டைகளைப் பிடித்து உயர்த்திக் காட்டினர். தேசிய முன்னணி நாடாளுமன்ற உறுப்பினர்கள் அச்சடிக்கப்பட்ட 2018 பட்ஜெட் நகல்களைக் காட்டினர். பாஸ் உறுப்பினர்கள் இதில் பங்கேற்கவில்லை.


14 ஆண்டுகளில் 256 பேர் போலிஸ் காவலின்போது மரணம்?

போலீஸ் காவலின் போது மரணமடையும் சம்பவங்கள் நம்நாட் டில் புதிதானது ஒன்றும் கிடையாது. அடிக்கடி இது போன்ற சம் பவங்கள் அவ்வப்போது நடந்து கொண்டுதான் இருக்கிறது, என்று கிள்ளான் நாடாளுமன்ற உறுப்பினர் சார்ல்ஸ் சந்தியாகோ கூறினார். கடந்த 2000-த்தாம் ஆண்டிலிருந்து 2013 வரையில் மொத்தம் 233 பேர், 2013-இல் 19 பேர், 2014-ஆம் ஆண்டின் முதல் இரண்டு மாதங் களில் 4 பேர் என மொத் தம் 256 பேர் போலீஸ் காவலின் போது மரண மடைந்துள் ளனர். தேசியப் போலீஸ் துறை யினரால் சேகரிக் கப்பட்ட புள்ளி விவர அறிக்கை இவ்வி வரத்தைக் காட்டுவதாக சார்ல்ஸ் கூறினார். இதன் தொடர்பில், குற்றவாளிகளாக இருக்கலாம் என சந்தேகத்தின் பேரில் கைது செய்யப்படுபவர்கள் மீது விசாரணை நடத்தும் போலீஸ் துறை யினருக்கு விதிக்கப்பட்ட சட்ட அமலாக்க நடவடிக்கை விதிமுறைகள் நெறியற்ற வழியில் தொடர்ந்து எல்லை மீறப்பட்டுள்ளதை சம்பந்தப்பட்ட மரண சம்பவ விவகார நடவடிக்கைகள் தெளிவாக நிரூபித்துக் காட்டும் வகையில் உள்ளதாக சுட்டிக் காட்டிய அவர், இது போன்ற திடீர் மரணச் சம்பவங்களால் பாதிக்கப்பட்ட குடும்பத்திற்கு நியாயம் கிடைக்கும் வகையிலும் இவ்விவ காரத்திற்குத் தீர்வு காணும் வகையிலும் போலீஸ்துறையின் கீழ் ஒழுங்கு நடவடிக்கை, பொதுப்புகார் தொடர்பான சிறப்பு சுயேட்சை விசாரணைக்குழு ஒன்று உடனடியாக அமல் படுத்தப்பட வேண்டும், என்று கேட்டுக் கொண்டார்.


ஏய்ம்ஸ்ட் பல்கலைக் கழகம் மக்கள் பணத்தை மக்களுக்கே திருப்பிக் கொடுப்பீர்.

மலேசிய இந்தியர்களின் வரலாற்றில் சுரண்டல்களுக்கு நீண்ட பட்டியலைத் தயாரிக்க முடியும் என்பதே ஏவுகணையின் வாதமாகும். கடந்த 60 ஆண்டுகளாக மலேசிய இந்தியர்களின் ஒரே அரசாங்க  அரசியல் பிரதிநிதி யாக இருந்து வரும் மஇகாவின் செயல்பாடுகளால் சமூகப் பொருளாதார மேம்பாடுகளில் ஏற்பட்டிருக்கும் சறுக்கல்களை ஆய்வு செய்ய வேண்டிய கட்டாயம் இருப்பதாகவே அறிய வேண்டியுள்ளது.

மைக்கா ஹோல்டிங்ஸ் மெகா திட்டம் மலேசிய இந்தியர்களின் எதிர்பார்ப் பினை தரைமட்டமாக்கிய தோடு நின்று விடாமல் மேலும் ஒரு மெகா திட்டமான எம்.ஐ.இ.டி. உயர்கல்வி திட்டமும் மலேசிய இந்தியர் களிடமிருந்து விடைபெற்றுக் கொண்டுள்ளதாகவே அறிய வேண்டியுள்ளதாக ஏவுகணை கருதுகின்றது.

ஏய்ம்ஸ்ட் பல்கலைக்கழகம் மற்றும் எம்.ஐ.இ.டி. ஆகிய இரண்டு மிகப்பெரிய ஸ்தாபனங்களும் 100% மஇகாவின் உடைமையா என்ற கேள்விக்கு இன்றுவரை சரியான பதில்களை ஏவுகணை பெறவே இல்லை. அதன் விளைவாகவே இவ்விவகாரம் தொடர்பில் தொடர்ச்சியான கேள்விகளை  எழுப்ப வேண்டிய அவலங்கள் ஏற்பட்டுள்ளன.

கேள்வியே கேட்க முடியாத அதிகாரத்தில் இருந்ததன் பயனாக மைக்கா ஹோல் டிங்ஸ் நிறுவனத்தை நம்பி முதலீடு செய்திருந்த 66,000 ஏழை இந்தியர்கள் வானம் பார்த்த பூமியாய் ஏமாந்து போனதைப் போன்று இன்று சுயநினைவுகளையே இழந்து வரும் சாதனைத் தலைவரினால் வாழை இரண்டு முறை குலை தள்ளும் விபரீதம் நடந்து விடக்கூடாது என்பதே ஏவுகணையின் எதிர்பார்ப்பு ஆகும்.

ஏய்ம்ஸ்ட் நிறுவனத்தின் சில தகவல்கள்

மலேசிய இந்தியர்களின் 60 ஆண்டுகால சுதந்திர வரலாற் றில் கேள்விகள் கேட்காமலேயே இழந்தவை கொஞ்ச நஞ்சமல்ல. தோட்டப்புறங்களிலிருந்து சுமார் 800,000 இந்தியத் தோட்டத் தொழிலாளர்களை இடம்பெயர்வு செய்தபோது கேள்வியே எழுப்பாமல் வெறும் வெ.7,000த்தை நஷ்ட ஈடாக வழங்கி நகர்ப்புற முன்னோடிக ளாக வாழ்வியலைத் தொலைத் ததோடு மட்டுமல்லாமல் இரண்டு தலைமுறைகளையும் சமூகச் சீர்கேடுகளுக்கு பலி யாக்கி யிருக்கும் கசப்பான சம்பவத்திற்குப் பின்னரும் கேள்வி எழுப்பாத சமூகமாக இருந்து விட்டால் ஏய்ம்ஸ்ட் பல்கலைக்கழகத்திற்கு நமது சார்பில் வழங்கப்பட்டிருக்கும் வெ. 500 மில்லியன் தனியார் உடைமையாக மாறி விடாதா?

மலேசிய அரசாங்கம்  மலேசியாவில் வாழும் 26 லட்சம் இந்தியர்களின் சார்பா கவே மாஜு கல்வி மேம்பாட்டு கழகத்திற்கு நிலத்தோடு ஏறக்குறைய வெ.370 மில்லியனையும் வழங்கியுள்ளது என்பதை மறுக்கவே முடியாது. மலேசிய இந்தியர்களின் சார்பாக வழங்கப்பட்ட மிகப்பெரிய தொகையின் வழி ஏய்ம்ஸ்ட் சென். பெர்ஹாட் நிறுவனம் (AIMST Sdn. Bhd.)

* 2016ஆம் ஆண்டில் வெ.110,712,328.00 (சுமார் வெ.11 கோடி)ஐ வருமானமாக ஈட்டியுள்ளது.

* 2016ஆம் ஆண்டில் வெ. 10,320,553.00 (சுமார் வெ. 1 கோடி)ஐ வரிக்கு முந்தைய லாபமாகப் பெற்றுள்ளது.

* 2016ஆம் ஆண்டில் வெ. 25,739,337.00 (சுமார் வெ. 2.5 கோடி)ஐக் கடனாகக் கொண்டுள்ளது.

* 2016ஆம் ஆண்டில் நிகழ்கால சொத்தாக (Current Assetts) வெ. 27,979,101.00 (சுமார் வெ. 27.9 கோடி)ஐப் பெற்றுள்ளது.

* 2016ஆம் ஆண்டு வரையில் சொத்தாகக் (Non. Current Assetts) வெ. 54,551,792.00 (சுமார் வெ. 5.4 கோடி)ஐக் கொண்டிருக்கின்றது.

மேற்காணப்படும் நிறுவன விவரங்களை முழுமையாக ஆய்வு செய்தால் ஏய்ம்ஸ்ட் பல்கலைக்கழகம் முழுமையாக (100%) Maju Institute of Educational Development" எனப்படும் மாஜு கல்வி மேம்பாட்டுக் கழகத்தின் 20,000,000 (2 கோடி) பங்குகளின் வழி உரிமையாளராக செயல்படுவதைக் காண முடிகின்றது. ஏய்ம்ஸ்ட் பல்கலைக்கழகம் 100% மாஜு கல்வி மேம்பாட்டு கழகத்தின் உடைமையாகும். ஆனால் மாஜு கல்வி மேம்பாட்டுக் கழகம் 100% மஇகாவினுடையதா என்ற கேள்விக்கு டத்தோஸ்ரீ சுப்பிரமணியம் மௌனம் கலைந்து பதில் கூறுவாரா?

* ஏய்ம்ஸ்ட் சென். பெர்ஹாட் நிறுவனத்தின் (496741-P) தற்போதைய பதிவு பெற்ற இயக்குநர்களாக; எஸ்.சாமிவேலு  சங்கிலிமுத்து, டத்தோஸ்ரீ வீரசிங்கம் சுப்பையா, டத்தோ வெண்கட்ரமணன் விஸ்வநாதன், ராஜேந்திரன் நாகப்பன், டத்தோ டாக்டர் புண்ணியமூர்த்தி கிருஷ்ணசாமி, அமரேந்திரன் பெருமாள், டத்தோ வாசன் சின்னதுரை, டத்தோ டாக்டர் செல்வகுமார் மூக்கையா, எம்.இராமநாதன் மெய்யப்பன் ஆகிய 9 பேர்களில் யாருமே தற்போதைய மஇகாவின் தலைமைத்துவ பொறுப்பினில் இல்லாதது ஏன்?

* ஏய்ம்ஸ்ட் சென். பெர்ஹாட் வரிக்கு முந்தைய லாபமாகப் பெற்றிருக்கும் வெ. 1 கோடி யாருக்கு நன்மையை ஏற்படுத்தியுள்ளது?

* மலேசிய இந்தியர்களின் சார்பில் பெறப்பட்டிருக்கும் வெ. 500 மில்லியன் கடைத் தேங்காயை எடுத்து வழிப் பிள்ளையாருக்கு உடைத்த கதைதானா?

போன்ற கேள்விகளுக்குப் பொறுப்பானவர்கள் பதில் தருவார்களா?

வெ. 500 மில்லியனில்...

வந்தாரை வாழ வைக்கும் தமிழகமே!" எனக் கூறப்படும் சிங்காரச் சொல் மலேசிய இந்தியர்களுக்கும் பொருந்தி வருவதாகவே ஏவுகணை கருதுகின்றது. அடுத்தவரை எல்லாம் (தலைவர்களை) சிறப்போடும் பதவிகளோடும் பட்டங்களோடும் வருமானத்தோடும் வாழ வைத்து பெருமைப்படும் (அல்லல் படும்) இனமாகவே இன்னமும்  வாழ்ந்து வருவதை கின்னஸ் சாதனைப் புத்தகத்தில்தான் பதிவு செய்ய வேண்டும். மலேசிய அரசாங்கம் மலேசிய இந்தியர்களின் உயர்கல்வி  வாய்ப்புகளை உறுதி செய்ய வெ. 370 மில்லியனோடு 228 ஏக்கர் நிலத்தையும் வழங்கியிருந்ததன் வழி  மஇகாவினால் கட்டப்பட்டிருக்கும் ஏய்ம்ஸ்ட் பல்கலைக்கழகம்;

* எத்தனை பி40 இந்திய மாணவர்களின் உயர்கல்வி தேவையை நிறைவு செய்துள்ளது?


‘பியூட்டி ஆண்ட் தி பீஸ்ட்’ படத்தை தடைசெய்யக் கோரி  போலீஸில் புகார் !

பலப் பிரச்சினைகளைத் தாண்டி மார்ச் 30ஆம் தேதியில் மலேசியா முழுவதும் திரையிடப்படவிருந்த ‘பியூட்டி ஆண்ட் தி பீஸ்ட்’ திரைப்படத்திற்கு மேலும் ஒரு பிரச்சினை உருவாகியுள்ளது. இந்தப் படத்தை மலேசியாவில் திரையிடாமல், ஒட்டுமொத்தமாக தடை செய்யவேண்டும் என்று 3 அரசு சார்பற்ற இயக்கங்கள் நேற்று போலீஸ் புகார் செய்துள்ளன. இந்தப் படத்தில் இடம்பெற்றிருக்கும் ஓரினச் சேர்க்கை காட்சி, மலேசிய மக்களுக்கு பாதகத்தை விளைவிக்கும். அந்தக் காட்சியினால் நம் நாட்டிற்கோ மக்களுக்கோ எந்தவொரு நன்மையும் இல்லை. அதனால் இந்தப் படத்தை இங்கு திரையிடாமல் முழுவதுமாக தடை செய்வதில் யாருக்கும் நஷ்டமில்லை என்று புகார் அளித்த மர்தாபாட் ஜாலினான் முஹிப்பா அமைப்பின் தலைவர் அப்துல் ரானி குலுப் கூறினார். உள்துறை அமைச்சு தக்க நடவடிக்கையாக இந் தப் படத்தை ஒட்டு மொத்தமாகத் தடை செய்யவேண்டும் என்று அவர் கோரிக்கை விடுத்தார்.


விலை உயர்வுக்கு GST முக்கிய காரணமல்ல என்பது இப்போதுதான் பக்காத்தானுக்கு புரிந்திருக்கிறது.

பெட்டாலிங்ஜெயா,

விலை உயர்வுக்கு பொருள், சேவை வரி (ஜிஎஸ்டி) முக்கிய காரணமல்ல என்பதை ஒப்புக் கொண்டிருக்கும் பக்காத்தான் ஹராப்பான் உண்மை நிலையை ஏற்றுக்கொள்ள வேண்டும் என்று டத்தோஸ்ரீ நஜீப் துன் ரசாக் கூறினார். விலைகள் உயர்ந்ததற்கு ஜிஎஸ்டித்தான் காரணம் என கூறி வந்த பக்காத்தான், தேர்தல் பிரச்சாரத்தின்போது தேசியமுன்னணியைத் தாக்க இதை பயன்படுத்தியது என்று அவர் கூறினார்.

Read More: Malaysia Nanban Tamil Daily on 14.7.2018


தேர்தல் முடிந்தால் ஜாஹிட் பிரதமரா?

கோலாலம்பூர், நவ. 15-

பேசுவதற்கு வேறு விஷயமே இல்லாததால் தான் பொதுத் தேர்தலுக்கு பிறகு ஜாஹிட் ஹமிடி பிரதமராக வருவார் என்று பல கட்டுக்கதைகளை எதிர்க்கட்சிகள் அரங்கேற்றி வருகின்றன என்று அம்னோ உதவித் தலைவரும் பராமரிப்பு அரசாங்க பிரதமருமான டத்தோ ஸ்ரீ  இஸ்மாயில் சப்ரி கூறினார். எல்லா விஷயங்களும் காலாவதியாகிப் போன நிலையில் எதைப் பேசுவது என்று தெரியாமல் பிரதமர் பதவியை பற்றியே இவர்கள் தேர்தல் பிரச்சார மேடையில் தொடர்ந்து பேசி மக்களைக் குழப்பி வருகிறார்கள் என்றார் அவர்.
என்னைக் கண்டு அச்சமா?
பிரதமர் பதவிக்கு இஸ்மாயில் சப்ரியை அம்னோ- தேமு முன்மொழிந்திருந்தாலும் தேர்தல் முடிந்து ஜாஹிட் ஹமிடி தான் பிரதமர் ஆவார் என்று எதிர்க்கட்சிகள் பிரச்சாரத்தில் கூறி வருகின்றன. நான் இன்னும் பிரதமர் வேட்பாளராக இருப்பதால் ஒரு வேளை எதிர்க்கட்சிகள் அஞ்சுகின்றனவோ என்னவோ? அதனால்தான் வாக்காளர்களை குழப்ப அவர்கள் முயல்கிறார்கள் என்றார் அவர்.
இது அம்னோ தேசிய முன்னணித் தலைவர்களை பிளவுபடுத்தும் வேலை. அம்னோ உச்சமன்றம் அம்னோ அரசியல் பிரிவு மற்றும் அம்னோவின் பொதுப் பேரவையால் செய்யப்பட்ட முடிவுதான் நான் பிரதமர் வேட்பாளர் என்பது. டத்தோ ஸ்ரீ ஹமிடி, துணைத்தலைவர் முகமட் ஹசான், உட்பட ஒட்டுமொத்த அம்னோ - தேமு தலைவர்களே நான் மட்டுமே பிரதமர் வேட்பாளர் என்பதை தெளிவுபடச் சொல்லிவிட்ட பின்னரும் இதைப் பிடித்துக் கொண்டு ஒவ்வொரு மேடையாக மக்களைக் குழப்புகிறார்கள் என்றார் அவர்.
மக்களைக் குழப்பும் வேலை

தேசிய முன்னணி ஆற்றல் மீது மக்களுக்கு சந்தேகம் வர வேண்டும். அவர்கள் வாக்களிக்க மறுக்க வேண்டும் என்பது தான் இவர்களின் திட்டம். பக்காத்தானோ பெரிக்காத்தானோ இவர்களுக்கு ஒரு நிலையான அரசாங்கத்தை உருவாக்கும் தகுதி இல்லை. ஆனால் நாங்கள் தெளிவான நிலையில் இருக்கிறோம். எங்களின்  தேர்தல் கொள்கை அறிக்கை பொருளாதாரத்தை மட்டும் சார்ந்ததல்ல. மாறாக அனைத்து நிலைகளிலும் ஒரு புதிய உருமாற்றத்தை கொண்டு வருவது என்றார் அவர்.


பிறப்பு, இறப்புகளை பதிவு செய்ய தவறுபவர்களுக்கு வெ.20 ஆயிரம் அபராதம்

பொதுமக்களுக்கு வழங்கப் படும் சேவைகளை மேலும் மேம்படுத்தும் வகையில், பிறப்பு, இறப்பு பதிவுச் சட்டத்தின் பிரிவு 299-இன் கீழ் தேசியப் பதிவு இலாகாவிற்கு புதிய அதிகாரங்கள் வழங்கப் பட்டுள்ளன. இச்சட்டம் 1957-இல் முதல் முறையாக நாட்டில் அறிமுகம் செய்யப்பட்டது.

பிரிவு 299-இன் கீழ் செய்யப்பட்டுள்ள முக்கியமான மாற்றங்களில்:

* புதிதாகப் பிறந்த சிசுக்களின் பதிவை எளிதாக்குவது;

* பிறப்பு, இறப்புகளை பதிவு செய்வதற்கான கால அவகாசத்தை தளர்த்துவது;

* ஒருவரின் உடலை கண்டுபிடிக்க இயலாத பட்சத்தில் அனுமானிக்கப்பட்ட இறப்புச் சான்றிதழை பெறுவது ஆகியன அவற்றுள் அடங்கும்.

இந்த மூன்று அம்சங்களும் மிகவும் ஆழமாக பரிசீலனை செய்யப்பட்டுள்ளன. இச்சட்டம் அமலாக்கம் செய்யப்பட்ட நாள் முதல் இது திருத்தப்படவே இல்லை என்பதை தேசியப் பதிவு இலாகா சுட்டிக்காட்டியுள்ளது.

தொழில்நுட்ப வளர்ச்சியை கருத்தில் கொண்டு, பொதுமக்கள் இனி பிறப்பு,  இறப்புகளை தீபகற்ப மலேசியாவில் உள்ள எந்த பதிவு இலாகாவிலும் பதிவு செய்ய முடியும். முந்தைய சட்டத்தின் கீழ், பிறப்பு, இறப்பு நிகழ்ந்த இடத்திற்கு அருகில் உள்ள பதிவு இலாகாவில்தான் மக்கள் பதிவு செய்ய முடியும் என்ற கட்டாயம் இருந்தது.

புதிதாகப் பிறந்த தங்கள் குழந்தைகளை பதிவு செய்வதற்கு பெற்றோர்களுக்கு இதற்கு முன்பு 14 நாட்கள் மட்டுமே வழங்கப்பட்டு வந்தது. அந்த 14 நாட்களுக்குப் பிறகு அது காலதாமதமான பதிவாகக் கருதப்படும். எனினும், புதிய சட்டத்தின் கீழ் பெற்றோர்களுக்கு 60 நாட்கள் வரை அவகாசம் வழங்கப்படுகிறது.

Read More: Malaysia Nanban News paper on 28.11.2017


கடத்தல், போதைப் பொருள் விநியோகம்!

பேரா, புக்கிட் அமான் போலீசார் நடத்திய கூட்டு சோதனை நடவடிக்கையில் பல்வேறு குற்றங்களுக்காக 120 பேர் கைது செய்யப்பட்டனர். கடத்தல், போதைப் பொருள் விநியோகம் உள்ளிட்ட இதர சட்ட விரோத நடவடிக் கையில் ஈடுபட்டதாக நம்பப்படும் சந்தேக பேர்வழிகளுக்கு எதிராக தேடும் நடவடிக்கை மேற்கொள்ளப்பட்டது. இந்த நடவடிக்கையின் போது சந்தேகத்திற்குரிய 120 பேர் பல்வேறு குற்றங்களுக்காக கைது செய்யப்பட்டதாக ஹிலிர் பேரா மாவட்ட போலீஸ் தலைவர் ஏசிபி வான் அசான் வான் அமாட் தெரிவித்தார். நேற்று முன்தினம் தொடங்கப்பட்ட இந்த சோதனை நடவடிக்கையின் போது சாபு, ஹெரோயின் 5, கஞ்சா உள்ளிட்ட இதர வகையிலான போதைப் பொருட்கள் பறிமுதல் செய்யப்பட்டது. அதே சமயம் போதைப் பொருள் வைத்திருந்த குற்றத்திற்காக ஆடவர் ஒருவர் செக்ஷன் 39பி அபாயகர போதைப் பொருள் சட்டத்தின் கீழ் கைது செய்யப்பட்டது. இதற்கிடையே வெ.2 ஆயிரம் மதிப்பிலான 14,924 கள்ள சிகரெட்டுகளுடன் 488 பாட்டல் மதுபானங்களும் பறிமுதல் செய்யப்பட்டதாகவும் வான் அசான் வான் அமாட் தெரிவித்தார்.


பிரபல எண் கணித நிபுணர் டாக்டர் முதையா மீது 13 மோசடி குற்றச்சாட்டுகள்

கோலாலம்பூர், ஆஸ்ட்ரோ, மின்னல் எப்எம் ஆகியவற்றில் எண் கணித மேதை என வர்ணிக்கப்பட்டு மலேசிய மக்களுக்கு அறிமுகப்படுத்தப்பட்ட முதையா மீது 13 மோசடி குற்றச்சாட்டுகள் பதிவு செய்யப்பட்டுள்ளன. கடந்த ஜூலை மாதம் 18ஆம் தேதி தங்காக் காவல் துறையினரால் இவர் கைது செய்யப்பட்டுள்ளார். நேற்று காலை இவரின் வழக்கு கோலாலம்பூர் மாஜிஸ்திரேட் நீதிமன்றத்தில் குற்றவியல் சட்டம் 420 பிரிவின் கீழ் குற்றச்சாட் டுகள் கொண்டு வரப்பட்டன. தன் மீது சுமத்தப்பட்ட குற்றத்தை டாக்டர் முதையா (வயது 58) நீதிமன்றத்தில் மறுத்துள்ளார். இவருக்கு வெ.15 ஆயிரம் ஜாமின் தொகையை நீதிபதி விதித்துள்ளார். இந்த வழக்கின் அடுத்தக்கட்ட விசாரணை வரும் செப்டம்பர் மாதம் 6ஆம் தேதி ஒத்தி வைக்கப்பட்டுள்ளது. எண் கணித ஆற்றலின் மூலமாக எதிர் காலத்தை மாற்றி அமைக்க முடியும் என்று விளம்பரம் செய்த இவர் தங்காக் நகரிலுள்ள ஒருவரிடம் வெ.52 ஆயிரம் ஏமாற்றி மோசடி செய்ததாக ஏற் கெனவே இவர் மீது வழக்கு தொடரப்பட்டு தங்காக் மாஜிஸ்திரேட் நீதிமன்றத்தில் நிறுத்தப்பட்டுள்ளார். தஜூடின் ஜமால் முகமது என்ற தன் பெயரை இவர் முதையா என்று மாற்றி வைத்துள்ளார். எண் கணிதம் வழி பெயரை மாற்றி அமைத்துக் கொண்ட இவருக்கே அது பயனளிக்காமல் போனது. வானொலியில் இவர் பங்குபெறும் நிகழ்ச்சியை படைத்த பெண் அறிவிப்பாளர் மூச்சுக்கு முன்னூறு தடவை இந்நபரை ‘என்னங்க டாக்டர், எப்படிங்க டாக் டர், ஏங்க டாக்டர்’ என அழைத்து முதையாவை அறிமுகம் செய்து வைத்தார். இவர் எஸ்.ஆர்.பி வரையில்தான் கல்வி கற்றுள்ளார். ஆனால் எப்படி இவருக்கு டாக்டர் என்ற அந்தஸ்து கிடைத்துள்ளது என்ற கேள்வி எழுந்துள்ளது. இவருக்கு டாக்டர் பட்டத்தை இலங்கையிலுள்ள பல்கலைக்கழகம் வழங்கியதாகவும் கூறப்படுகிறது. இதில் உண்மை நிலையை அறிய நீதிமன்றம் இலங்கையிலுள்ள பல்கலைக்கழகத்திற்கு கடிதம் அனுப்புமாறு உத்தரவிட்டுள்ளது. பெற்றோர் வைத்த பெயரை சற்று மாற்றிக் கொண்டு சும்மா இருந்தாலே யாவும் கைக்கூடும் என்று சமுதாயத்திற்கு வழியை காட்டியவரும் இவர்தான். இவர் கைது செய்யப்பட்டதை தொடர்ந்து இவரால் ஏமாற்றப்பட்ட மேலும் பலர் நாடு தழுவிய ரீதியில் இன்னமும் போலீஸ் புகார்களை செய்து வரு வதாக கூறப்படுகிறது. வியாபாரங்களை ஆரம்பிக்க எண்ணுபவர்களின் முதலீட்டு பணத்தை பூஜையில் வைத்து வழிபட்டு பின்னர் அதனை கொண்டு வியாபாரத்தை தொடங் கினால் சிறப்பாக இருக்கும் என கூறி இவர் வாங்கும் பணம் திருப்பி தரப்படாமல் வியாபாரக் கனவை இழந்து தவிக்கும் மக்களின் எண்ணிக்கை அதிகம் எனவும் தகவல்கள் வெளிவந்துள்ளன.


சட்டவிரோத அந்நியத் தொழிலாளர்களுக்கு தற்காலிக பெர்மிட் - அரசாங்கம் அனுமதி

கோலாலம்பூர், ஜன. 18- நாட்டில் சட்டவிரோதமாக வேலை செய்து வரும் அந்நியத் தொழிலாளர்களுக்கு தற்காலிக வேலை பெர்மிட்டை வழங்குவதற்கு அரசாங்கம் நேற்று இணக்கம் தெரிவித்துள்ளது. தங்களிடம் பணியாற்றி வரும் சட்டவிரோத அந்நியத் தொழிலாளர்களுக்கு இந்த தற்காலிக வேலை பெர்மிட்டை பெற்று தருவது மூலம் அவர்களை முதலாளிமார்கள் தொடர்ந்து வேலைக்கு அமர்த்திக்கொள்ள முடியும் என்று துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி தெரிவித்துள்ளார். தொழிலாளர்கள் பற்றாக்குறையினால் தங்களின் தொழிலும் செயலாக்கமும் எந்த வகையிலும் பாதிக்கப்பட்டு விடக்கூடாது என்பதை கருத்தில் கொண்டு முதலாளிமார்களுக்கு இத்தகைய வாய்ப்பை அரசாங்கம் வழங்கியிருப்பதாக உள்துறை அமைச்சருமான ஜாஹிட் தெரிவித்தார். எனினும் அரசாங்கத்திடமிருந்து தற்காலிக வேலை பெர்மிட்டை பெற்று தொடர்ந்து வேலையில் அமர்த்தப்படும் அந்நியத் தொழிலாளர்களை அதிகாரிகள் தொடர்ந்து கண்காணித்து வருவர் என்று அவர் சொன்னார். சட்டவிரோத அந்நியத் தொழிலாளர்களுக்கான இந்த தற்காலிக வேலை பெர்மிட்டை குடிநுழைவுத்துறை வெளியிடும் என்றும் அவர் குறிப்பிட்டார். அந்நியத் தொழிலாளர்களுக்கு வழக்கம் போல் செலுத்தப்படும் லெவி கட்டணத்தைப் போன்று இத்தகைய தொழிலாளர்களுக்கும் முதலாளிமார்கள் லெவி கட்டணத்தை செலுத்த வேண்டும் என்று அவர் தெரிவித்தார். நடைமுறை சிக்கல்களை சட்டத்துறை அலுவலகம் தீர்த்தவுடனே சட்டவிரோத அந்நியத் தொழிலாளர்களுக்கான இந்த தற்காலிக வேலை பெர்மிட்டை வெளியிடப்படுவது துவங்கப்படும் என்று துணைப்பிரதமர் தெரிவித்தார். நேற்று அந்நியத் தொழிலாளர்கள் மற்றும் சட்டவிரோதத் தொழிலாளர்களுக்கான அமைச்சரவை குழுக் கூட்டத்திற்கு தலைமையேற்றப்பின்னர் செய்தியாளர்களிடம் பேசுகையில் அவர் இதனைத் தெரிவித்தார். தவிர தொழிலாளர் பற்றாக்குறையை எதிர்நோக்கியுள்ள நான்கு துறைகளில் அந்நியத் தொழிலாளர்கள் எடுக்கப்படுவதற்கும் இணக்கம் காணப்பட்டுள்ளதாகவும் துணைப்பிரதமர் தெரிவித்தார். பண்ணைத் தொழில் (Poultry Farming) , சுரங்க- கல்லுடைப்புத்துறை (Mining - Quarrying) , சரக்குகளை கையாளுதல் ( Cargo Handling) மற்றும் விருந்தோம்பல் - சுற்றுலாத்துறை ( Hospitality - Tourism) ஆகியவையே அந்த நான்கு துறைகளாகும். இந்த நான்கு துறைகளிலும் தொழிலாளர் பற்றாக்குறை கடுமையாக இருப்பதை நாங்கள் உணர்ந்து இருப்பதால் அத்துறைகளில் அந்நியத் தொழிலாளர்களை எடுப்பதற்கு அனுமதி அளித்துள்ளோம் என்றார் துணைப்பிரதமர். எனினும் பண்ணைத் தொழில் , சுரங்க- கல்லுடைப்புத்துறை , சரக்குகளை கையாளுதல் மற்றும் விருந்தோம்பல் - சுற்றுலாத்துறை ஆகிய நான்கு துறைகளில் அந்நியத் தொழிலாளர்களை எடுப்பதற்கு வரும் 2020 ஆம் ஆண்டு வரையில் மட்டுமே அனுமதி என்று அவர் சொன்னார். * லெவி கட்டணத்தை முதலாளிமார்களே ஏற்க வேண்டும் * 4 துறைகளுக்கு அந்நியத் தொழிலாளர்களை எடுக்க அனுமதி * தொழிலாளர் பற்றாக்குறையினால் தொழில்கள் முடங்கக்கூடாது * தற்காலிக வேலை பெர்மிட்டை பெறும் தொழிலாளர்கள் கண்காணிக்கப்படுவர்


டத்தோ சி.எம். விக்னேஸ்வரன் ஐ.எஃப்.தி.டி.ஓ.வின்  தலைவராக தேர்வு

மலேசியாவை தளமாகக் கொண்டு செயல்பட்டு வரும் மனித வள மேம்பாட்டு நிதியகத்தின் ( HRDF ) நிர்வாக தலைமை செயல்முறை அதிகாரி டத்தோ சி.எம்.விக்னேஸ்வரன் அனைத்துலக சம்மேளன பயிற்சி மற்றும் மேம்பாட்டு (ஐ.எஃப்.தி.டி.ஓ.) அமைப்பின் தலைவராக தேர்ந்தெடுக்கப்பட்டுள்ளார். கடந்த ஏப்ரல் 10 ஆம் தேதி ஓமான், மஸ்கட்டில் நடைபெற்ற அனைத்துலக சம்மேளன பயிற்சி மற்றும் மேம்பாட்டு அமைப்பின் ஆண்டுக்கூட்டத்தில் டத்தோ விக்னேஸ்வரன் தேர்வு செய்யப்பட்டுள்ளார். மலேசிய இந்தியர் ஒருவர் அனைத்துலக அரங்கில் செயல்படும் முக்கியமான அமைப்பின் தலைவராக தேர்வு செய்யப்பட்டமை மலேசியாவிற்கு கிடைத்துள்ள மிகப்பெரிய அங்கீகாரமாகும். வரும் 2020 ஆம் ஆண்டில் அறிவாற்றல் மற்றும் புத்தாக்கம் ஆகியவற்றை அடிப்படையாகக் கொண்டு பொருளாதாரத்தில் உயர்ந்த வருமானத்தை ஈட்டக்கூடிய ஒரு நாடாக மலேசியா உருவாவதற்கு உலகத் தரம் வாய்ந்த ஆள் பலத்தை உருவாக்கும் நோக்கில் கடந்த 1993 ஆம் ஆண்டு மனித வள மேம்பாட்டு நிதியகம் உருவாக்கப்பட்டது. போதுமான உயர்கல்வி வாய்ப்பை பெற முடியாத அதேவேளையில் அறிவாற்றல் மற்றும் தாங்கள் சார்ந்த தொழில்துறைகளில் அனுபவம் மற்றும் நிபுணத்துவத்தை கொண்ட மனித வளங்களை மேலும் திறன் பெற்ற தொழிலாளர்களாக உருவாக்கும் மிகப்பெரிய கடப்பாட்டை கொண்டுள்ள மனித வள மேம்பாட்டு நிதியகத்தின் நிர்வாகத் தலைவராக டத்தோ விக்னேஸ்வரன் பொறுப்பேற்றது மூலம் அந்த நிதியகம் மிகப்பெரிய சாதனைகள் செய்து வருகிறது. கடின உழைப்பு, விடா முயற்சி, தன்னம்பிக்கை போன்ற ஆளுமைகளை கொண்ட டத்தோ விக்னேஸ்வரன் அனைத்துலக அளவில் இத்தகைய உயரிய பொறுப்புக்கு தேர்வு செய்யப்பட்டது இந்திய சமுதாயம் பெருமிதம் கொள்ள வேண்டிய ஒன்றாகும்.


நஜீப் குற்றவாளி என்பதை நிரூபிப்பேன்.

கோலாலம்பூர்,

பிரதமராகவும்  நிதி அமைச்சராகவும் தாம் பெற்றிருந்த அதிகாரங்களைப்  பயன்படுத்தி டத்தோ ஸ்ரீ நஜீப்  துன்  ரசாக்  மொத்தம்  வெ.4 கோடியே 20 லட்சத்தை தன்  சொந்த லாபத்திற்காக பெற்றுக்கொண்டார் என்பதனை அரசு தரப்பு நிச்சயமாக நிரூபிக்கும்  என நஜீப்பின்  எஸ்.ஆர்.சி. வழக்கில்  நேற்று சட்டத்துறைத் தலைவர்  டோமி தோமஸ்  கூறினார். கே.டபள்யூ.எஸ்.பி. எனும்  பொதுச்சேவை ஓய்வூதிய நிதியிலிருந்து எஸ்.ஆர்.சி. இண்டர்நேஷனல் நிறுவனத்தால் பெறப்பட்ட வெ.400 கோடி பணத்திற்கு உத்தரவாதம்  வழங்குவதற்காக மலேசிய அரசாங்கத்தின்  சார்பில்  முடிவெடுத்த விவகாரத்தில் நஜீப் நேரடியாக ஈடுபட்டுள்ளார்  என்பதையும்  அரசு தரப்பு நிரூபிக்கும்  என்று அவர்  சொன்னார்.

Read More: Malaysia nanban Tamil Daily on 4.4.2019


மலாக்கா டிஏபி சட்டமன்ற/நாடாளுமன்ற உறுப்பினர்கள் நால்வர் கட்சி விலகல்

மலாக்காவில் டிஏபி சட்டமன்ற/நாடாளுமன்ற உறுப்பினர்கள் நால்வர் அக்கட்சியிலிருந்து விலகிக் கொண்டிருப்பதாக ஓரியெண்டல் டெய்லி ஆன்லைன் இன்று அறிவித்தது. கோட்டா மலாக்கா எம்பி சிம் தோங் ஹிம், டுயோங் சட்டமன்ற உறுப்பினர் கோ லியோங் சான், பாச்சாங் சட்டமன்ற உறுப்பினர் லிம் ஜாக் வொங், கெசிடாங் சட்டமன்ற உறுப்பினர் சின் சூங் சியோங் ஆகிய அந்நால்வரும் இன்று செய்தியாளர் கூட்டமொன்றில் தங்கள் முடிவை அறிவித்ததாகக் கூறப்பட்டது. ஓரியெண்டல் டெய்லியின் செய்தியுடன் செய்தியாளர் கூட்டத்தின் காணொளி ஒன்றும் இணைக்கப் பட்டிருந்தது. தங்கள் முடிவு உடனடியாக நடப்புக்கு வருவதாகத் தெரிவித்த அந்நால்வரும், டிஏபி அதன் தொடக்கக் காலக் குறிக்கோளைவிட்டு விலகிச் சென்றுவிட்டதாகவும் அதுவே தங்கள் முடிவுக்குக் காரணம் என்றும் கூறினர். அவர்களின் விலகலால் மலாக்காவில் இப்போது டிஏபிக்கு மூன்று சட்டமன்ற உறுப்பினர்கள் மட்டுமே உள்ளனர். எம்பி எவரும் இலர்.


பாஜம், நீலாய் தமிழ்ப்பள்ளிகளைச் சேர்ந்த 100 மாணவர் களுக்கு பூப்பந்து பயிற்சி

நீலாய், பாஜம், நீலாய் தமிழ்ப்பள்ளிகளைச் சேர்ந்த 100 மாணவர்களுக்கு யூனிக் பூப் பந்து கழகத்தின் கீழ் பயிற்சிகள் வழங்கப் பட்டுவருகிறது என்று அதன் தலைமை பயிற்றுநர் சந்திரன் நேற்றுகூறினார். ஒரு காலக்கட்டத்தில் டத்தோ பஞ்சு குணாளன், ஜேம்ஸ் செல்வராஜூ உட்பட பல ஆட்டக்காரர்கள் பூப் பந்து விளையாட்டில் சிறந்து விளங்கி வந்தனர். இவர்களுக்கு பின் எந்தவொரு விளையாட்டாளர்களும் பூப்பந்து விளையாட்டில் பெரிதாக சாதிக்க வில்லை. இந்தியர்களுக்கு என நாட்டில் அதிகமான பூப்பந்து கிளப்புகள் உள்ளன. இதில் நமது மாணவர்கள் பங்கெடுத்து சிறப்பான திறனை வெளிப்படுத்தி வரு கின்றனர். இம்மாணவர்களின் திறன்கள் மலேசியாவை தவிர்த்து அனைத்துலக ரீதிக்கு கொண்டு செல்ல வேண்டும். அதே வேளையில் அதிகமாக இந்திய மாணவர் களை பூப்பந்து விளையாட்டில் சாதனையாளர்க ளாக உருவாக்க வேண்டும் என்பது தான் யூனிக் பூப்பந்து கழகத்தின் முதன்மை நோக்கமாக உள்ளது. இக்கழகம் கடந்தாண்டு தோற்றுவிக்கப்பட்டது. தற் போது இக்கழகத்தின் வாயிலாக 100 மாணவர்கள் பூப் பந்து விளையாட்டில் பயிற்சி பெற்று வருகின்றனர். பாஜம், நீலாய் தமிழ்ப்பள்ளி நிர்வாகங்களும், பெற்றோர் ஆசிரியர் சங்கங்களும் எங்களின் முயற்சிகளுக்கு முழு ஆதரவை வழங்கி வருகின்றனர். நெகிரி செம்பிலானை தொடர்ந்து நாடு தழுவிய நிலையில் பயிற்சிகளை நடத்துவது தான் எங்களின் தூர நோக்கு சிந்தனையாக உள்ளது என்று சந்திரன் கூறினார். இந்திய மாணவர்கள் பயிற்சி பெறுவதற்கு சொந்த பூப்பந்து அரங்கம் அமைக்க வேண்டும் என நாங்கள் முயற் சிகளை மேற்கொண்டு வரு கிறோம். சுமார் 45 லட்சம் வெள்ளியில் பல்நோக்கு மண்டபமாக இந்த அரங்கை கட்டு வதற்கு திட்டங்கள் மேற்கொள்ளப்பட்டு வருகிறது என்று கழகத் தின் தலைமை பயிற்றுநர்களில் ஒருவரான யசோதரன் செய்தியாளர்களிடம் கூறினார். இதனிடையே யூனிக் பூப்பந்து கழகத்தின் அதிகாரப்பூர்வ தொடக்க விழா நேற்று கேஎல்ஐஏ விளையாட்டு வளாகத்தில் நடைபெற்றது. சிறப்பு பிரமுகராக ஜெகா கலந்துக் கொண்டு இக்கழகத்தின் நடவடிக்கைகளை அதிகாரப்பூர்வமாக தொடக்கி வைத்ததுடன், அதிகமான இந்தியர்கள் பூப்பந்து விளையாட்டில் சாதிக்க வேண்டும் என்றார்.இதற்கு யூனிக் பூப்பந்து கழகம் தொடர்ந்து பாடுப்பட வேண்டும் என்றும் அவர் கேட்டுக் கொண்டார்.


பிரேசில் சிறைகளில் கலவரம்  40 கைதிகள் பலி

ரியோ டி ஜெனிரோ,

பிரேசில் நாட்டில் 4 சிறைகளில் கைதிகளுக்கு இடையே ஏற்பட்ட மோதல் கலவரமாக மாறியதில் 40 கைதிகள் பலியாகினார்கள்.பிரேசில் நாட்டில் அமேசோனாஸ் மாநிலத்தில் போதைப் பொருள் கடத்தல் கும்பல் ஆதிக்கம் உள்ளது. இதனால் அங்கு குற்றச் சம்பவங்கள் அதிக அளவில் நடை பெறுவதால் அங்குள்ள சிறைகளில் கைதிகள் கூட்டம் நிரம்பி வழிகிறது.இந்த நிலையில் நேற்று முன்தினம் அமேசோனாஸ் மாநிலத்தின் தலைநகர் மனாயஸ்சில் உள்ள 4 சிறைகளில் கைதிகள் இடையே பயங்கர மோதல் ஏற்பட்டது. இந்த சிறைகள் அனைத்தும் அடுத்தடுத்து அமைந்துள்ளன.

அதில் ஒரு சிறையில் மட்டும் 15 பேர் உயிரிழந்தனர். மற்ற சிறைகளில் 25 பேர் பலியாகினர். ஆக மொத்தம் 40 கைதிகள் கொல்லப்பட்டனர்.தாக்குதலுக்கு துப்பாக்கிகள் அல்லது கத்திகளை பயன்படுத்தவில்லை. சிறைகளில் அடைக்கப்பட்டிருந்த போதை பொருள் கடத்தல் கும்பல்களுக்கு இடையே ஏற்பட்ட மோதல் பின்னர் கலவரமாக மாறியது என அதிகாரிகள் தெரிவித்தனர். உலகிலேயே அதிக கைதிகள் நிறைந்த சிறையாக பிரேசில் திகழ்கிறது. இங்கு மொத்தம் 3 லட்சத்து 68 ஆயிரத்து 49 கைதிகள் அடைக்கப்பட்டுள்ளனர்.


14 வயது சிறுமி கற்பழிப்பு!

வீ செட் எனும் சமூக வலைத்தளத்தில் பழகிய நண்பருடன் வெளியே சென்ற 13 வயது சிறுமி நால்வரால் கற்பழிக்கப்பட்ட சம்பவம் இங்கு பெரும் பரபரப்பை ஏற்படுத்தியுள்ளது. கடந்த வியாழக்கிழமை இரவு 9 மணியளவில் சம்பந்தப்பட்ட சிறுமி வீ செட்டில் அறிமுகமான நபருடன் வெளியே சென்றுள்ளார். அந்த நபருடன் வந்த சக நண்பர்களும் இவர்களை தொடர்ந்து சென்றுள்ளனர். பின்னர் கம்போங் மானோங்கிலுள்ள செம்பனை மரத்தோட்டத்திற்கு அந்த சிறுமியை அழைத்துச் சென்று நால்வரும் அந்த சிறுமியை கற்பழித்துள்ளனர். சம்பந்தப்பட்ட அந்த நபர் 10 நாட்களுக்கு முன்புதான் வீ செட்டில் பழக்கமானார் என கற்பழிக்கப்பட்ட சிறுமி கூறியதாக பத்து பகாட் மாவட்ட போலீஸ் தலைவர் அப்துல் வஹிப் முசா தெரிவித்தார். இந்த கற்பழிப்பு சம்பவத்தில் ஈடுபட்ட நால்வரில் இருவரை போலீஸ் கைது செய்துள்ளது. மேலும் இருவரை தேடி வருகிறது. தன் அம்மாவிடம் நண்பர் வீட்டிற்கு படிக்கச் செல்வதாக கூறிவிட்டு அச்சிறுமி வீட்டை விட்டு வெளியே சென்றுள்ளார். அச்சிறுமியை அழைத்துச் சென்ற நபரும் சக நண்பர்களும் அச்சிறுமியை மாறி மாறி கற்பழித்துள்ளனர் என்ற தகவல் அச்சிறுமியை விசாரித்ததன் மூலம் தெரியவந்துள்ளது. இதற்கு முன்பு பல ஆண்களுடன் உடல் உறவு கொண்டுள்ளதாகவும் அச்சிறுமி விசாரணையில் ஒப்புக் கொண்டதாக அப்துல் வாஹிப் தெரிவித்தார்.


கம்போங் சுங்கை யூ நில விவகாரம்.

ஷா ஆலம்,

கோலசிலாங்கூரில் உள்ள கம்போங் சுங்கை யூ நிலம் வழங்கப்பட்ட விவகாரம் குறித்து மலேசிய ஊழல் தடுப்பு ஆணையம் (எம்.ஏ.சி.சி.) மேற்கொண்டு வரும் விசாரணை தற்போது இறுதிக் கட்டத்தில் இருப்பதாக அதன் தலைமை ஆணையர் டான் ஸ்ரீ ஸுல்கிப்ளி அகமட் நேற்று தெரிவித்தார். பல்வேறு சர்ச்சைகளையும் ஐயப்பாடுகளையும் எழுப்பியுள்ள கம்போங் சுங்கை யூ இந்தியர் வீட்டுமனை திட்டத்தில் வெளியார்களுக்கும் பணக்காரர்களுக்கும் பெருமளவு வாய்ப்பு வழங்கப்பட்டுள்ளதாக அங்குள்ள மக்கள் குற்றஞ்சாட்டியதைத் தொடர்ந்து எம்.ஏ.சி.சி. இதில் தலையிட்டு விசாரணையை தொடங்கியது.

இவ்விவகாரத்தில் சிலாங்கூர் மாநில அரசாங்கமும் அலட்சியம் காட்டி வந்துள்ள நிலையில், கோலசிலாங்கூர் மாவட்ட நில அலுவலகம் முன்புறம் பாதிக்கப்பட்ட மக்கள் பல தடவை மறியலில் ஈடுபட்டு வந்துள்ளனர்.பாதிக்கப்பட்ட மக்களின் வேண்டுகோளுக்கு இணங்க, அவ்வீட்டு மனை நிலத்திட்டத்தில் உறுதிக் கடிதம் பெற்றவர்களின் பெயர் பட்டியலை வெளியிடவும் நில அலுவலகம் மறுத்து வந்துள்ளது. அப்பட்டியலில் 175 பேரின் பெயர்கள் இடம்பெற்றிருப்பதாக நம்பப்படுகிறது.

Read More: Malaysia Nanban Tamil Daily on 12.2.2018


ஆர்.கே நகர் தேர்தல் நடக்குமா? என்ன சொல்கிறார் முன்னாள் தேர்தல் ஆணையர்?

ஆர்.கே நகர் இடைத்தேர்தலுக்கு இன்னும் 8 நாட்கள் உள்ள நிலையில் தேர்தல் ஆணையம் அடுத்தடுத்து அதிரடி நடவடிக்கைகளை மேற்கொண்டு வருகிறது. குறிப்பாக தமிழகத் தலைமைச் செயலாளர் கிரிஜா வைத்தியநாதன், தமிழக டி.ஜி.பி., டி.கே.ராஜேந்திரன் உள்ளிட்ட அதிகாரிகளிடம் டெல் லியில் தலைமை தேர்தல் ஆணையர் ஆலோசனை செய்து வருகிறார். எனவே, தேர்தல் தள்ளி வைக்கப்படலாம் என்ற பரபரப்பு கூடியிருக்கிறது. அதிரடி மாற்றங்கள் ஆர்.கே நகர் இடைத்தேர்தலைக் கண்காணிப்பதற்காக கூடுதலாக 5 பார்வையாளர்கள் நியமனம் செய்யப்பட்டிருக்கின்றனர். இது இந்திய தேர்தல் வர லாற்றிலேயே முதல் முறை என்று சொல்கிறார்கள். அதேபோல, ஆர்.கே நகர் தொகுதியில் உதவி தேர்தல் நடத்தும் அதிகாரி மட்டம் வரை உள்ள அத் தனை தேர்தல் அதிகாரிகளையும் மாற்றி இருக்கின்றனர். இன்ஸ்பெக்டர் முதல் கூடுதல் ஆணையர் வரை தொகுதியில் உள்ள அனைவரையும் மாற்றி இருக்கிறது தேர்தல் ஆணையம். அதேபோல ஆர்.கே.நகருக்குள் பணிபுரியும் மாநகராட்சி நிர்வாகப் பொறியாளர்கள், உதவி பொறியாளர்களையும் இட மாற்றம் செய்திருக்கின்றனர். உறுதியான முடிவு தமிழகத்தில் கடந்த காலங்களில் நடைபெற்ற இடைத் தேர்தல்களில், அதிகாரிகளின் துணையுடன் ஆளும் கட்சி தரப்பில் தேர்தல் முறைகேடுகளில் ஈடு படுகிறார்கள் என்பது தேர்தல் ஆணையத்தின் கவனத்துக்குச் சென்றுள்ளது. அது போல ஆர்.கே நகரிலும் உள்ளூர் அதிகாரிகள் துணையுடன் அரசியல் கட் சியினர் தேர்தலின்போது முறைகேடுகளில் ஈடுபடுவதைத் தடுக்கவே இப்போது தேர்தல் ஆணையம் நடவடிக்கை எடுத்துள்ளது. அதிகாரிகள் மாற்றத்தை அடுத்து கண்காணிப்பும் தீவிரம் அடைந்துள்ளது பணம் கொடுக்க முயன்றதாக சிலரை போலீஸார் கைது செய்திருக்கின்றனர். தொகுதியில் அ.தி.மு.க-வின் இரண்டு அணிகள் சார்பிலும் பணப்படுவாடா நடக்கிறது என்று தி.மு.க மற்றும் மார்க்சிஸ்ட் கம்யூனிஸ்ட் கட்சிகளின் சார் பில் தரப்பட்ட புகார்களை உமேஷ் சின்ஹா பரிசீலனை செய்திருக்கிறார். அவர்களின் புகார்கள் குறித்து தலைமைத் தேர்தல் ஆணையத்துக்கும் அனுப்பி வைத்தார். இதன் அடிப்படையில்தான் அதிகாரிகள் மாற்றங்கள் நடந்திருக்கின்றன. எனவே, தேர்தல் முறைகேடுகளைத் தடுத்தே தீர வேண்டும் என்பதில் தேர்தல் ஆணையம் உறுதியான முடிவில் இருப்பதாகத் தெரிகிறது. அரவக்குறிச்சி, தஞ்சாவூர் தொகுதிகளில் நடந்த தேர்தல்களைப் போல அதிக அளவு பணம் ஆர்.கே நகரில் பணம் கைப்பற்றப்படவில்லை. 7 லட்சம் ரூபாய் கைப்பற்றப்பட்டதாக கடந்த 3-ம் தேதி போலீஸ் கமிஷனர் கூறி உள்ளார். ரத்தாக வாய்ப்பில்லை அதிக அளவு அதிகாரிகள் மாற்றம் செய்யப்பட்டிருப்பதாலும், தேர்தலில் பணப்பட்டுவாடா நடப்பதாகவும் வரும் புகார்களின் அடிப்படையில் ஆர்.கே.நகர் இடைத்தேர்தல் தள்ளி வைக்கப்படலாம் என்று கூறப்படுகிறது. ஆனால், அதற்கான வாய்ப்புகள் இல்லை என்று சொல்கின்றனர். இது குறித்து முன்னாள் தேர்தல் ஆணையர் கோபாலசுவாமியிடம் பேசினோம்."இடைத்தேர்தல் நடைபெறும் தொகுதியில் போட்டியிடும் முக்கிய கட்சி களின் வேட்பாளர் யாராவது இறந்து விட்டாலோ அல்லது புயல் மழை போன்ற இயற்கை சீற்றங்கள் காரணமாக பொதுமக்கள் பாதிக்கப்பட்டால் தேர்தல் தள்ளி வைக்கப்படும். அதே போல தேர்தல் முறைகேடு நடைபெறுவது கண்டுபிடிக்கப்பட்டால், தேர்தல் தள்ளி வைக்கப்படும். ஆர்.கே.நகரில் தேர்தலை தள்ளி வைக்கவேண்டும் என்று ஆணையம் கருதவில்லை என்று கருதுகிறேன். நியாயமாக தேர்தல் நடத்தவே தேர்தல் ஆணையம் திட்டமிடுகிறது என்று கருதுகிறேன்" என்றார்.


மனைவியும் மகளும் கைவிட்டனர்.  பிரதமர் பதவிக்கு அன்வார் தகுதி பெறுவாரா?

கோலாலம்பூர்,

பி.கே.ஆர். தேசியத் தலைவராக டத்தோ ஸ்ரீ அன்வார் இப்ராஹிம் போட்டியின்றி தேர்வு பெற்றிருந்தாலும், மனைவியும் மகளும் அவரைக் கைவிட்ட நிலையில், பிரதமர் பதவிக்கு தகுதிபெறும் வகையில் அவர் நாடாளுமன்ற உறுப்பினராகுவதில் இன்னமும் சிக்கல் நிலவி வருகிறது.பி.கே.ஆர். தலை வரான டத்தோ ஸ்ரீ வான் அஜிசா வான் இஸ்மாயில்  தமது பதவியை விட்டுக்கொடுத்து தமது கணவர் அன்வாரை அப்பதவியில் அமரச் செய்தார்.

Read More: Malaysia Nanban Tamil Daily on 7.8.2018


ஆப்கானிஸ்தானில் 10 பயங்கரவாதிகள் கொன்று குவிப்பு

காபுல்,

ஆப்கானிஸ்தானில் தலிபான்களுக்கும் ஆப்கான் வீரர்களுக்கும் இடையே நிகழ்ந்த தாக்குதலில் 10 பயங்கரவாதிகள் பலியாகினர். ஆப்கானிஸ்தானில் அமைதியை ஏற்படுத்த, தலிபான் பயங்கரவாதிகளின் பிரதிநிதிகளோடு அமெரிக்க அரசு பேச்சுவார்த்தை நடத்தி வருகிறபோதும், தலிபான்களின் அட்டூ ழியம் குறைந்தபாடில்லை. தலிபான்களுக்கும் ஆப்கான் வீரர்களுக்கும் இடையே கடுமையான மோதல்கள் நடந்து வருகின்றன. பயங்கரவாதிகளை ஒடுக்கும் வகையில் அவர்களின் நிலைகளை குறிவைத்து, ராணுவ வீரர்கள் அதிரடி தாக்குதல்களை நடத்தி வருகின்றனர்.

இந்த நிலையில் சாபூல் மாகாணத்தில் சாய்வாரா என்ற நகரில் உள்ள போலீஸ் சோதனை சாவடி மீது பயங்கரவாதிகள் திடீர் தாக்குதல் நடத்தினர். கையெறி குண்டுகளை வீசியும் துப்பாக்கியால் சுட்டும் பயங்கரவாதிகள் கடும் தாக்குதலில் ஈடுபட்டனர்.  இதில், 10 பயங்கரவாதிகள் பலியாகினர். அதே சமயம் பயங்கரவாதிகள் நடத்திய தாக்குதலில் பாதுகாப்பு படை வீரர்கள் 5 பேர் உயிர் இழந்தனர். 3 போலீஸ் அதிகாரிகள் படுகாயம் அடைந்தனர்.

இதற்கிடையில் பால்க் மாகாணத்தின், பால்க் மாவட்டத்தில் உள்ள தலிபான் பயங்கரவாதிகளின் நிலைகளை குறிவைத்து, ராணுவ வீரர்கள் நடத்திய அதிரடி தாக்குதலில் அந்த இயக்கத்தின் முக்கிய தளபதி ஒருவர் உள்பட 6 பயங்கரவாதிகள் கொல்லப்பட்டனர்.


அதிபர் முஷாரப் மருத்துவமனையில் அனுமதி

துபாய்,

பாகிஸ்தானின் முன்னாள் அதிபர் பர்வேஷ் முஷாரப்பின் உடல்நிலை மோசமடைந்ததால் நேற்று  துபாயில் உள்ள மருத்துவமனையில் அனும திக்கப்பட்டு சிகிச்சை பெற்று வருகிறார்.

பாகிஸ்தானின் முன்னாள் ராணுவ ஆட்சியாளர் பர்வேஸ் முஷாரப் துபாயில் வசித்து வருகிறார். இவர் மீது ராஜ துரோகம் செய்ததாக வழக்கு தொட ரப்பட்டு விசாரணை நடைபெற்று வந்தது. அவர் மருத்துவ சிகிச்சை பெறுவதற்காக 2016ஆம் ஆண்டு துபாய்க்கு சென்றார். ஆனாலும் அவர் யாருடனும் பேசவோ, சந்திக்கவோக்கூடாது என கட்டுப்பாடு விதிக்கப்பட்டுள்ளது. அவரின் நரம்புகள் வலுவிழந்து நிற்பதற்கும் நடப்பதற்கும் சிரமப்பட்டு வந்தார்.

அவர் உடல்நிலை காரணமாக பாகிஸ்தானுக்கு செல்லமுடியாத நிலையில் இருப்பதால் வழக்கு விசாரணையை தள்ளி வைக்க வேண்டும் என்ற கோரிக்கையை நீதிமன்றம் ஏற்றுக்கொண்டு, ஜூன் 12ஆம் தேதிக்கு ஒத்தி வைத்தது. அவரின் உடல்நிலை மிகவும் மோசமடைந்ததால் நேற்று அவர் துபாயில் உள்ள மருத்துவமனையில் அனுமதிக்கப்பட்டார். அங்கு அவருக்கு தீவிர சிகிச்சை அளிக்கப்படுகிறது.


பிரான்ஸில் தேர்தலை சீர்குலைக்க தீவிரவாதிகள் முயற்சி

பிரான்ஸில் நடைபெறவுள்ள தேர்தலை சீர்குலைக்க திட்டமிட்டதாக சந்தேகத்தின் அடிப்படையில் இரு இஸ்லாமியவாதத் தீவிரவாதிகளை பிரெஞ்சு பாது காப்புப் படையினர் கைது செய்துள்ளனர். பிரான்ஸின் தென்பகுதி நகரான மார்செயில் நட்த்தப்பட்ட சோதனைகளின்போது, துப்பாக்கிகளும், குண்டு தயாரிக்க உதவும் ரசாயனப் பொருட்களும், கண்டுபிடிக்கப்பட்டுள்ளது. ஆயுதங்களை வைத்து தேர்தலை சீர்குலைக்க திட்டமிட்டிருந்த Clement Baur, Mahiedine Merabet ஆகியோரை பொலிசார் அதிரடியாக கைது செய்துள்ள னர். பிரெஞ்சு உள்துறை அமைச்சர் மத்தியாஸ் ஃபெக்கல் கூறியதாவது, உடனடியாக தாக்குதல் நடத்தப்படவிருந்தது முறியடிக்கப்பட்டுள்ளது. இதனை யடுத்து, வேட்பாளர்களைப் பாதுகாக்க நடவடிக்கைகள் எடுக்கப்பட்டுள்ளன. வெள்ளிக்கிழமை மோன்ப்பெய்யர் நகரில் நடக்கவுள்ள மத்திய வலது சாரி வேட்பாளர், பிரான்சுவா ஃபியோனுக்கு ஆதரவான தேர்தல் பேரணியில் பொலிசார் நிலை நிறுத்தப்படுவார்கள். சந்தேக நபர்களின் புகைப்படங்கள், ஞாயிறன்று நடக்கவுள்ள முதல் சுற்றுத் தேர்தலில் முன்னணி வேட்பா ளர்களான, எம்மானுவேல் மேக்ரோன் மற்றும் மரின் லெ பென் ஆகியோருக்கு ஏற்கனவே அனுப்பிவைக்கப்பட்டுள்ளன என தெரிவித்துள்ளார்.


பாகிஸ்தானில் நட்சத்திர ஓட்டலில் தாக்குதல் நடத்திய 3 பயங்கரவாதிகளும் சுட்டுக்கொலை

இஸ்லாமாபாத்,

பாகிஸ்தானின் குவாதர் நகரில் நட்சத்திர ஓட்டலில் புகுந்து தாக்குதல் நடத்திய 3 பயங்கரவாதிகள் சுட்டுக் கொல்லப்பட்டனர் என போலீசார் தெரிவித்தனர். பாகிஸ்தானின் பலூசிஸ்தான் மாகாணம் ஆப்கானிஸ்தான் மற்றும் ஈரான் எல்லையையொட்டி அமைந்துள்ளது. இங்குள்ள துறைமுக நக ரான குவாதருக்கு உள்நாடு மற்றும் வெளிநாடுகளை சேர்ந்த ஏராளமான சுற்றுலா பயணிகள் வந்து செல்வது வழக்கம்.

இந்த குவாதர் துறைமுகத்துக்கு அருகே உள்ள 5 நட்சத்திர ஓட்டல் ஒன்றுக்கு நேற்று மாலை சுமார் 4.45 மணியளவில் பயங்கர ஆயுதங்களுடன் 3 பயங்கரவாதிகள் திடீரென நுழைந்தனர். இதைப் பார்த்த ஓட்டல் காவலாளி அவர்களை தடுக்க முயன்றார். உடனே பயங்கரவாதிகள் அந்த காவலாளியை துப்பாக்கியால் சுட்டுக் கொன்றனர். அதன்பின், ஓட்டலில் தங்கியிருந்தவர்கள் மீது பயங்கரவாதிகள்  துப்பாக்கிச்சூடு நடத்த முயன்றனர்.

தகவலறிந்து வந்த போலீசார், பயங்கரவாத தடுப்பு பிரிவினர் ஓட்டலில் நுழைந்த பயங்கரவாதிகளை சுட்டுக் கொன்றனர். இந்த பயங்கரவாத சம்ப வத்துக்கு பலூசிஸ்தான் விடுதலை ராணுவம் பொறுப் பேற்றுள்ளது. இந்த தாக்குதல் சம்பவத்தால் குவாதர் நகர் முழுதும் பெரும் பரபரப்பு ஏற்பட்டது.


கௌதமனும் தேச விரோதி தான்’ -ஹெச்.ராஜா

கத்திபாரா மேம்பாலத்தில் போராட்டம் நடத்திய இயக்குநர் கௌதமனை தேசிய பாதுகாப்பு சட்டத்தின் கீழ் கைது செய்ய வேண்டும் என எச்.ராஜா கூறி யுள்ளார். போராட்டங்களுக்கு எங்கிருந்து பணம் வருகிறது என விசாரிக்கவேண்டும் எனவும் தனது ட்விட்டர் பதிவில் குறிப்பிட்டுள்ளார். டெல்லியில் பல்வேறு கோரிக்கைகளை முன்வைத்து போராடி வரும் விவசாயிகளுக்கு ஆதரவாக பலர் தமிழகத்தில் போராட்டத்தில் ஈடுபட தொடங் கியுள்ளனர். தஞ்சையில் தொடர்ந்து 18 நாட்களாக ஆட்சியரகம் முற்றுகை போராட்டம் நடந்து வருகிறது. மேலும், தமிழகம் முழுவதும் பல்வேறு சிறு அமைப்புகள் போராட்டங்களை நடத்தி வந்தனர். இந்நிலையில், நேற்று இயக்குநர் கௌதமன் மற்றும் சிலர் சென்னை கத்திபாரா மேம்பாலத்துக்கு பூட்டு போடும் போராட்டத்தை நடத்தினர். சுமார் அரை மணி நேரம் நீடித்த இவர்கள் போராட்டத்தை, காவல்துறையினர் கைதுசெய்து கலைத்தனர். இந்நிலை யில், கௌதமனின் போராட்டம் குறித்து எச்.ராஜா தனது ட்விட்டர் பக்கத்தில் கருத்து தெரிவித்துள்ளார். 'கௌதமனை தேசிய பாதுகாப்பு சட்டத்தின் கீழ் கைது செய்து சிறையில் அடைக்க வேண்டும். மேலும், அவருக்கு எங்கிருந்து நிதி வருகிறது எனவும் விசா ரணை மேற்கொள்ளப்பட வேண்டும்' என அவர் கூறியுள்ளார். தமிழகத்தின் நலனுக்காக போராடி வருபவர்களில் சிலரை தேச விரோதிகள் என கூறி வரும் எச்.ராஜா, சமீபத்தில் பத்திரிகையாளர் ஒருவரை 'தேச விரோதி' என கூறும் காட்சிகள் வெளிவந்தன. இந்நிலையில், கௌதமன் பற்றிய கருத்தால், எச்.ராஜா மீது சமூக வலைதளங்களில் கண்டனங்கள் எழுந்துள்ளது.


ரஷ்ய அறிவியல், புத்தாக்கப் போட்டியில் மலேசியா சாதனை

கோலாலம்பூர்,

ரஷ்ய ஆர்க்கிமிடிஸ் அறிவியல் மற்றும் புத்தாக்கப் போட்டியில் மலேசிய தமிழ்ப்பள்ளிக்கூட ஆசிரியர்களும் இடைநிலைப்பள்ளி மாணவர்களும்  முதல் முறையாக கலந்துகொள்ளும் வாய்ப்பை பெற்று சாதனை படை த்துள்ள னர். ரஷ்ய ஆய்வாளர்கள், புத்தாக்கச் சிந்தனையாளர்கள் மட்டுமின்றி உலகம் முழுவதும் இருந்து இதில் பங்கேற்கவிருக்கும் ஆயிரத்துக்கும் மேற்பட்ட அறிவியல் நிபுணர்களுடன் நம் நாட்டின் தமிழ்ப்பள்ளியைச் சார்ந்தவர்களும் பங்கேற்று தங்கள் திறமைகளை வெளிப்படுத்த தயாராக உள்ளனர்.

Read More: Malaysia Nanban Tamil Daily on 6.4.2018


ஜெரம் ஆற்றோரத்தில் சுகாதாரக்கேடு! பொது மக்கள் அவதி!

ஜெரம் கடற்கரையொட் டியுள்ள ஆற்றோரத்தில் துர்நாற்ற மெடுத்துக் கிடக்கும் கழிவுகளால் அப்பகுதியில் காற்றின் தூய்மைக்கேடு மோசமடைந் துள்ள தாக பொதுமக்கள் முறையிட்டனர். ஜெரம் 15ஆவது கல், சுங்கை செம்பிலாங், ஜாலான் பாகான் சத்துவில் பல நாட்களாக இந்த அவலம் நீடிப்பதாக அவர்கள் கூறினர். கடல் வகை உணவு கழிவுகளும், நெகிழி குப்பைகளும் சுங்கை ஜங்குட் ஆற்றோரத்தில் குவிந்துக் கிடப்பதால் குடலைப் பிடுங்கும் துர்நாற்றத்தால் பொதுமக்கள் அவதிப் படுவதாக தெரியவருகிறது. பல நாட்களாக புழுக்கள் மொய்க்கும் கழிவுகளால் அப் பகுதி மக்களின் ஆரோக்கியத் திற்கு மிரட்டல் ஏற்பட்டுள்ள தாக ஜெரம், தாமான் ஏசானைச் சேர்ந்த கா.இராஜேந்திரன் தெரிவித்தார். வெளியாட்கள் சம்பந்தப்பட்ட ஆற்றோரத்தில் கழிவுகளை விருப்பத்திற்கு கொட்டி குவிப்பதாக அப்பகுதி மீனவர் கள் முறையிட்டனர். இதனால் அந்த ஆற்றின் தூய்மைக்கேடு அதிகரிக்கலாம் என்பதால் மாவட்ட மன்றம் இந்த அவலத்தை இனி எத்தனை நாட்களுக்கு வேடிக்கை பார்க்கப் போகிறது என்று இரா ஜேந்திரன் ஆவேசப்பட்டார். ஜெரம் கடற்கரையொட்டி யுள்ள சம்பந்தப்பட்ட ஆற்றோரத்தின் தூய்மையை கோலசிலாங்கூர் மாவட்ட மன்றம் பாதுகாக்க தவறி விட்டதாக ஜெரம் ஜாலான் பாகானைச் சேர்ந்த கோ சுவான் கீ வருத்தத்துடன் தெரிவித்தார். ஜெரம், புக்கிட் செராக்கா மஇகா கிளைத் தலைவர் வேலாயுதம் பெரியண்ணன், ஜெரம் தாமான் செத்தியா புடி மகேஸ்வரி மாணிக்கம் (வயது 34), ஜெரம் பாடாங் காஜா 15ஆவது கல் தேவி சுப்பிர மணியம் (வயது 52), கம்போங் ஜெரம் இம்ரான் முகமது (வயது 60), ஜெரம் 15ஆவது கல் யாப் வா செங் (வயது 67), ஜெரம் ஜாலான் தம்பாக் ஜாவா தமிழ்ச்செல்வம் ஆறுமுகம் (வயது 49) ஆகியோர் மாவட்ட மன்றத்திற்கெதிராக தங்களு டைய அதிருப்தியை பதிவு செய்தனர். இதனிடையே சம்பந்தப்பட்ட பகுதிக்கான மாவட்ட மன்றத்தின் புதிய குத்தகையாளர்களால் இந்தப் பிரச்சினை எழுந்துள்ளது என்று குறிப்பிட்ட ஜெரம், சுங்கை பூலோ பகுதிக்கான மாவட்ட மன்ற உறுப்பினர் புஷ்பா நாகையா, பொதுமக்கள் புகார் குறித்து மாவட்ட மன்றத்தின் சம்பந்தப்பட்ட பிரிவிடம் முறையிடப்படும் என அவர் தெரிவித்தார்.


மாத சம்பளம் வெறும் வெ.2500

புத்ராஜெயா மலேசிய ஊழல் தடுப்பு ஆணையம் (எம்.ஏ.சி.சி) அண்மைய காலமாக மேற்கொண்டு வரும் அதிரடி நடவடிக்கைகளின் வழி ஊழல் பேர்வழிகள் பலர் சிக்கி வருவதுடன், அவர்களின் வாழ்க்கைப் பின்னணி பற்றிய விவரங்கள் அதிர்ச்சியளிக்கும் வகையில் உள்ளன. மலாக்காவில் நடந்த ஒரு சம்பவமும் அப்படித்தான். மாதம் ஒன்றுக்கு வெறும் 2,500 வெள்ளி மட்டுமே தனது சம்பளமாகப் பெறும் போலீஸ் கார்ப்பரல் ஒருவர், போலீஸ் தலைமையக வளாகத்தில் உள்ள தனது வீட்டின், பொருட்களை சேர்த்து வைக்கும் அறையில் பொருட்களோடு 800,000 வெள்ளி ரொக்கத்தை பதுக்கி வைத்திருந்தார்.இந்த பணம் சாதார ணமாக வந்தது கிடையாது, அவரின் சம்பாத்தியத்தில் வந்ததும் கிடையாது. ஒழுங்கீன செயல்களை முறியடிக்கும் அமலாக்க அதிகாரியாக அவர் பதவி யேற்ற ஐந்து மாதங்களில் சூதாட்டம் மற்றும் உடம்பு பிடிப்பு மையங் களின் உரிமையாளர்களிட மிருந்து பறிக்கப்பட்ட பணம் அதுவாகும். மூத்த போலீஸ் அதிகாரிகள் அடங்கிய, பாதுகாப்புப் பணம் கோரும் ஒரு கும்பலை எம்.ஏ.சி.சி கடந்த புதன்கிழமை முறியடித் தது. எனினும், குறிப்பிட்ட இந்த போலீஸ் கார்ப்பரல், விலை மாதர்களை வைத்து தொழில் புரியும் மற்றும் சூதாட்டத்தில் ஈடுபடும் தரப்பினரிடமிருந்து தானே சொந்தமாகப் பணம் பறித்து வந்துள்ளார்.அந்த 52 வயது போலீஸ் அதிகாரி ஐந்தே மாதங்களில் 800,000 வெள்ளியை வசூலித் துள்ளார். ஒரு கார்ப்பரல் அந்தஸ் தில் உள்ள ஒருவர், அதிகபட்சம் சம்பளம் எடுத்தாலும் இவ்வளவு பெரிய தொகையை சேமிப்ப தற்கு 26 ஆண்டுகள் ஆகும். அவர் சொந்தமாக செயல் பட்டு வந்துள்ளார். நாங்கள் விசாரணை செய்து வரும் பாதுகாப்புப் பணம் கோரும் கும்ப லுக்கும் இவருக்கும் தொடர்பு இல்லை என்று எம்.ஏ.சி.சி வட்டாரம் கூறியது. ஐந்தே மாதங்கள் அந்த அதிகாரி எப்படி இவ்வளவு பெரிய தொகையை வசூலிக்க முடிந்தது என்பது இன்னமும் குழப்பமாகவே இருக்கிறது. கார்ப்பரல் அந்தஸ்தில் உள்ளவர்களின் சராசரி மாதச் சம்பளம் 2,500 முதல் 3,500 வரை மட்டுமே. டி7 என்றழைக்கப்படும் ரகசி யக் கும்பல், சூதாட்டம், விலை மாதர் நடவடிக்கை பிரிவில் அவர் பணியாற்றி வந்துள்ளார். மற்ற பிரிவுகளில் சேவையாற் றிய போது அவர் எங்கெங்கு பணம் வசூலித்திருப்பார் என்பது தெரிய வில்லை என்று அவ்வட்டாரம் குறிப்பிட்டது. அந்த கார்ப்பரல், புத்ராஜெயா மாஜிஸ் திரேட் நீதிமன்றத்திற்கு கடந்த வியாழக்கிழமை கொண்டு வரப்பட்டு, ஏழு தினங்களுக்கு தடுத்து வைக்கப்பட்டுள்ளார். மலாக்கா தெங்கா மாவட்ட போலீஸ் தலைவர், உதவி ஆணையர் ஷேக் அப்துல் அட்ஜிஸ் ஷேக் அப்துல்லா, புதிதாக நியமனம் செய்யப்பட்ட ஜாசின் மாவட்ட போலீஸ் தலைவர் டி.எஸ்.பி சக்ரி யூசுப் ஆகியோர் உள்ளிட்ட ஒன்பது போலீஸ் அதிகாரிகள் அடங்கும் பணம் பறிக்கும் கும்பலை போலீசார் முறியடித்துள்ளனர். அந்த போலீஸ் அதிகாரிகள் தொழில் உரிமையாளர்களிட மிருந்து பணத்தை பெற்றுக் கொண்டு இடைத்தரகர்களிடம் அதனை கொடுப்பார்கள். அம் மாதி ரியான நடுவர்களில் ஒருவர் தான், பல்வேறு உணவகங்களில் பணம் போட்டுள்ள 50 வயது தொழில் அதிபர். போலீசாருடன் தனக்கு நல்ல தொடர்பு இருப்பதாகவும், அந்த போலீஸ் அதிகாரிகளால் வசூலிக் கப்படும் பணம் புக்கிட் அமானில் உயர் பதவியில் உள்ள போலீஸ் அதிகாரிகளுக்கு கொடுக் கப்படு வதாகவும் குறிப்பிட்ட அந்த நடுவர் கூறி வந்ததால் கூட்டரசு போலீசார் மலாக்கா போலீஸ் அதிகாரிகளை நோட்டமிடத் தொடங்கினர். அதன் விளைவு தான் இந்த கைது நடவடிக்கை. அது என்னுடையது அல்ல இதனிடையே, தனது வீட்டில் கண்டெடுக்கப்பட்ட 8 லட்சம் வெள்ளி தன்னுடையது இல்லை என்று அந்த கார்ப்பரல் கூறி யிருப்பதாக எம்.ஏ.சி.சி வட் டாரம் தெரிவித்தது. உதவி சூப்ரிண்டெண்டன் பதவியில் உள்ள தனது மேல் அதிகாரி ஒருவருக்காக அந்த பணத்தை தாம் வைத்திருப்ப தாக அவர் கூறி யிருக்கிறார். சம்பந்தப்பட்ட அந்த சூப்ரிண் டெண்டன் தற்போது தடுப்புக் காவலில் இருக்கிறார். பணம் பதுக்கி வைக்கப்பட் டிருக்கும் என்று நினைத்தோம். ஆனால், இவ்வளவு பெரிய தொகையை எதிர்பார்க்க வில்லை. இந்த பணம் யாருக்குச் சொந் தம், பணம் எங்கிருந்து வந்தது, அவரிடம் ஏன் இவ்வ ளவு பணம் இருந்தது போன்ற வற்றை நாங்கள் தற்போது விசாரித்து வருகிறோம் என அவ்வட்டாரம் மேலும் கூறியது.


ஜுனில் மீண்டும் ஒன்றிணையும் ஷாருக் - கஜோல் ஜோடி

ஒருகாலத்தில் இந்திப்படவுலகின் ஓஹோ ஜோடியாக இருந்தவர்கள் ஷாருக்கானும், கஜோலும். இவர்கள் நடித்த தில்வாலே துல்கனியா லே ஜாயேங்கே திரைப்படம் பல வருடங்கள் தொடர்ச்சியாக ஓடி சாதனைப் படைத்தது.

ஷாருக்கானும், கஜோலும் தில்வாலே படத்தில் இணைந்து நடிக்கிறார்கள். படத்தை இயக்குகிறவர், இன்றைய தேதியில் இந்தியாவின் மோஸ்ட் வான்டட் கமர்ஷியல் டைரக்டர், ரோஹித் ஷெட்டி. சென்னை எக்ஸ்பிரஸ் வெற்றியைத் தொடர்ந்து ஷாருக் - ரோஹித் மீண்டும் இந்தப் படத்தில் இணைகிறார்கள்.

தில்வாலே படத்தின் முதல் ஷெட்யூல்ட் கோவாவில் நடந்து முடிந்துள்ளது. வருண் தவான் நடித்த காட்சிகள் இந்த ஷெட்யூல்டில் படமாக்கப்பட்டன. ஷாருக், கஜோல் நடிக்கும் காட்சிகள் வரும் ஜுனில் படமாக்கப்பட உள்ளன.


என் கணவர் நடவடிக்கைகளை கண்டுகொள்ளாதீர்கள்..

ஜெயலலிதா 2 முறை போட்டியிட்டு வெற்றி பெற்ற ஆர்.கே.நகர் தொகுதி இடைத்தேர்தலில் அவர் போட்டியிடுகிறார். இது தொடர்பாக தீபாவின் கணவர் மாதவன் ஆர்.கே.நகர் தொகுதிக்கு சென்று மக்களை சந்தித்து பேசினார். நேற்று முன்தினம் ஆர்.கே.நகரில் நடந்த கூட்டத்தில் தீபாவுடன் இதில் மாதவனும் பங்கேற்றார். இந்நிலையில் தீபாவின் கணவர் மாதவன், திடீரென தீபாவின் அமைப்பில் இருந்து அதிரடியாக விலகியுள்ளார். நேற்று இரவு மெரீனாவில் உள்ள ஜெய லலிதா சமாதிக்கு சென்று வணங்கிய அவர் யாரும் எதிர்பார்க்காத வகையில் தனிக்கட்சி தொடங்கப்போவதாக அறிவித்தார். தீபா தொடங்கியி ருப்பது அமைப்பு, நான் தொடங்க இருப்பது கட்சி என்று விளக்கம் அளித்த மாதவன், தீபா பேரவையில் தீய சக்திகள் புகுந்து விட்டதாகவும் குற்றச்சாட்டுகளை கூறினார். கணவர் மாதவனின் தனிக்கட்சி அறிவிப்பால் தீபா கடும் அதிர்ச்சி அடைந்துள்ளார். நேற்று இரவு மாதவன் தனிக்கட்சி அறிவிப்பு வெளியிட்ட பின்னர் தீபா பேரவை நிர்வாகிகளுடன் தீபா தனது வீட்டில் வைத்து ஆலோசனை நடத்தினார். ஆர்.கே.நகர் தொகுதியில் தேர்தல் பணிகளை மேற்கொள்வதற்காக 9 பேர் கொண்ட பணிக்குழுவும் நியமிக்கப்பட்டுள்ளது. அக் குழுவினருடனும் தீபா ஆலோசனை நடத்தினார். அவர்களிடம் பேசிய தீபா கணவர் மாதவனின் நடவடிக்கைகளை யாரும் கண்டுகொள்ள வேண்டாம் என்று கோபமாக பேசி யுள்ளார். ஆர்.கே.நகரில் வெற்றி பெற போவது மட்டுமே நமது குறிக்கோளாக இருக்க வேண்டும் என்றும், ஆர்.கே.நகர் தொகுதியில் உள்ள இளம் வாக் காளர்கள் மத்தியில் கட்சிக்கு செல்வாக்கு அதிகரிக்க முயற்சி எடுக்க வேண்டும் என்றும் பேசியுள்ளார்.


ஜிம்பாப்வே நாட்டில் முகாபேயிடம் இருந்து கட்சி தலைவர் பதவி பறிப்பு

ஹராரே,

ஜிம்பாப்வே நாடு, இங்கிலாந்திடம் இருந்து 1980–ம் ஆண்டில் சுதந்திரம் பெற்ற காலம் முதல், அந்த நாட்டில் அசைக்க முடியாத ஆளுமையாக இருந்து, ஆட்சி நடத்தியவர் ராபர்ட் முகாபே (வயது 93). அவருக்கு பின்னர் அதிபர் பதவியை அடைவதற்கு துணை அதிபராக இருந்த எமர்சன் மனன்காக்வா திட்டமிட்டார்.

ஆனால், முகாபேயின் மனைவி கிரேஸ் முகாபேவும் களத்தில் குதித்தார். இந்த அதிகார போட்டியில் மனைவிக்கு ஆதரவாக செயல்பட்ட முகாபே, மனன்காக்வாவை பதவியில் இருந்து நீக்கினார். இதில் உட்கட்சி மோதல் வெடித்தது. ராணுவம் களத்தில் குதித்தது. கடந்த 15–ந் தேதி அதிபரின் அதி காரத்தை ராணுவம் அதிரடியாக பறித்தது. அவர் வீட்டுக்காவலில் வைக்கப்பட்டார். அதைத் தொடர்ந்து ராணுவம், தலைநகர் ஹரேரேயில் வலம் வந்தது.

கடந்த சனிக்கிழமையன்று மக்களும் முகாபேவுக்கு எதிராக அணிவகுத்து மாபெரும் எழுச்சி பேரணி நடத்தினர்.

இந்த நிலையில் ஆளும் ஜானு பி.எப். கட்சியின் முக்கிய கூட்டம் நேற்று ஹராரே நகரில் நடந்தது. இதில் கட்சித் தலைவர் பதவியில் இருந்து முகாபே நீக்கப்பட்டார். அவரது இடத்துக்கு முன்னாள் துணை அதிபர் மனன்காக்வா தேர்ந்தெடுக்கப்பட்டுள்ளார்.


கோலாலம்பூர்,

முன்னாள் துணைப்பிரதமரும் அம்னோவின் தலைவருமான டத்தோஸ்ரீ டாக்டர் அகமட் ஜாஹிட் ஹமிடி மீது  ஒரு கோடி வெள்ளி சம்பந்தப்பட்ட ஒரு நம்பிக்கை மோசடி குற்றச்சாட்டு நேற்று இங்குள்ள செஷன்ஸ் நீதிமன்றத்தில் சுமத்தப்பட்டது. இத்துடன் அவருக்கு எதிராக மொத்தம் 46 குற்றச்சாட்டுகள் கொண்டு வரப்பட்டுள்ளன. எனினும் புதிதாக சுமத்தப்பட்ட  குற்றச்சாட்டை மறுத்து ஜாஹிட் விசாரணை கோரியதால் முந்தைய 20  லட்சம் வெள்ளி ஜாமீனை அடிப்படையாகக் கொண்டு  அவர் விடுவிக்கப்பட்டார்.

Read More: Malaysia Nanban Tamil Daily on 15.12.2018


திருவாரூர் இடைத்தேர்தலுக்கான அமமுக வேட்பாளர் அறிவிப்பு

திருவாரூர் இடைத்தேர்தலில் அமமுக கட்சியின் வேட்பாளராக எஸ்.காமராஜ் பெயரை அக்கட்சியின் துணை பொதுசெயலாளர் டிடிவி.தினகரன் அறிவித்துள்ளார். எஸ்.காமராஜ் திருவாரூர் மாவட்டத்தின், மாவட்ட செயலாளராக பொருப்பு வகித்துவருகிறார். மேலும் திருவாரூர் இடைத்தேர்தலில் போட்டியிட வரும் ஜனவரி 8-ம் தேதி வேட்புமனுவை தாக்கல் செய்யவுள்ளார்.


எளிமையான வழிகள் பெஞ்சானா வேலைக்கமர்த்தும் சலுகைகளுக்கு விண்ணப்பம் செய்வதற்கு


முத்தமா? நெருக்கமா? நோ ப்ராப்ளம் - ஹாலிவுட் நடிகை பளீச்

இவர் பாலிவுட் படத்தில் நடிக்க ஒப்புக்கொண்டிருப்பதுடன் முத்தக்காட்சிகளில் தாராளமாக நடித்திருக்கிறார். ராஜீவ் கஹன்தல்வால் நடிக்கும் ‘ஃபீவர்’ த்ரில்லர் படத்தில் அவருக்கு ஜோடியாக நடிக்கும் கேத்ரினா முரினோ கூறும்போது, ‘பாலிவுட் படத்தில் நடிக்க வாய்ப்பு வந்தது ஏற்றேன். ராஜீவின் கேர்ள் பிரண்ட் வேடம். நெருக்கமான காட்சிகள், முத்தக்காட்சியில் நடிக்க அசவுகரியமாக இருந்ததா என்கிறார்கள். அதுபோன்ற காட்சிகளுக்கு நான் ஒருபோதும் தயங்கியது கிடையாது. ‘கெஸினோ ராயல்’ படத்தில் நடித்தபோதே டேனியலுடன் சரமாரியான முத்தக்காட்சியில் நடித்திருக்கிறேன். அதுபோல் இப்படத்திலும் ராஜீவுடன் சரமாரியாக முத்தக்காட்சியில் நடித்துள்ளேன். அதில் எனக்கு கஷ்டம் இல்லை. விரைவில் இந்தி பேசக் கற்றுக்கொண்டு பாலிவுட் நடிகைகளுக்கு சவாலான இடத்தை பிடிப்பேன்’ என்றார்.


முடிந்தால் நேரடியாக மோதுங்கள்- பாஜக ம.பி. முதல்வர்

மத்திய பிரதேசத்தில் சட்டப்பேரவை தேர்தல் வரவுள்ள நிலையில், முதலமைச்சர் சிவராஜ் சிங் சவுகான் மாநிலம் முழுவதும் பிரச்சாரங்கரில் ஈடுபட்டு வருகிறார்.

பிரச்சாரத்திற்காக சித்தி மாவட்டம் சூர்ஹாத் பகுதிக்குச் சென்றார். ரதம் போன்று வடிவமைக்கப்பட்ட பேருந்தில் பிரச்சாரம் மேற்கொண்டிருந்தார். திடீரென அடையாளம் தெரியாத நபர்கள் அந்த பேருந்தை கற்களை கொண்டு தாக்கினார்கள். இச்சம்பவத்தில், சிவராஜ் சிங் சவுகானுக்கு எந்த பாதிப்பும் ஏற்படவில்லை. பிரச்சார பேருந்து தாக்கப்பட்ட பகுதி எதிர் கட்சி தலைவரான அஜய் சிங் போட்டியிடும் தொகுதிக்கு உட்பட்ட பகுதி என்பது குறிப்பி டத்தக்கது. இதனையடுத்து பிரச்சார மேடையில் பேசிய சவுகான், காங்கிரஸ் கட்சி தலைவரான அஜய் சிங் உங்களுக்கு தைரியம் இருந்தால் நேரடியாக வந்து மோதுங்கள் என்று சவாலிட்டார்.

இந்நிலையில், அஜய் சிங், காங்கிரஸ் கட்சியை சேர்ந்தவர்கள் யாரும் தங்கியிருக்க மாட்டார்கள். அந்த பகுதி மக்களும் இவ்வாறு செய்திருக்க மாட்டார்கள். எங்களுக்கு வன்முறை கலாச்சாரம் செய்யத் தெரியாது என்று பதிலளித்துள்ளார். மேலும், யாரோ சாதி செய்து பழியை எங்கள் மீது சுமத்த திட்டமிட்டுதான் இவ்வாறு செய்கின்றனர் என்று கூறியுள்ளார்.


அழிவுகாலம் தொடங்கி விட்டதா? கொதித்தார் ரஜினி.

மும்பை, தமக்கு எதிரான விமர்சனங்கள் தொடர்பாக காலா படப்பிடிப்பில் நண்பர்களிடம் பகிர்ந்துகொண்ட ரஜினி காந்த், ’வினாச காலே விபரீத புத்தி’ என சாடியிருக்கிறார். ரஜினி சாடியது யாரை என்பது தொடர்பாக பரபரப்பாக விவாதிக்கப்பட்டு வருகிறது. ரஜினிகாந்த் அரசியலுக்கு வருவார். பாஜகவில் இணைவார் என பேராவலுடன் காத்திருந்தது பாஜக. ஆனால் அவரோ தனிக்கட்சி தொடங்குவதில் மிகவும் உறுதியாக இருந்து வருகிறார். இது தொடர்பாக தீவிரமான ஆலோசனையும் நடத்தி வருகிறார். இதனால் கடும் அதிருப்தி அடைந்த பாஜக, சுப்பிரமணியன் சுவாமி மூலம் ரஜினியை விமர்சித்து வருகிறது. சுப்பிரமணியன் சுவாமி தமது ட்விட்டர் பக்கத்தில் ரஜினிகாந்தை 420, படிக்காதவர், அரசியலுக்கு தகுதி இல்லாதவர் என கடுமையாக விமர்சித்தார். ஆனால் தமிழக பாஜக தலைவர்களோ ரஜினிக்கு ஆதரவாக கருத்து தெரிவித்து வருகின்றனர். இதனிடையே சென்னையில் நேற்று செய்தியாளர்களிடம் பேசிய சுப்பிரமணியன் சுவாமி, ரஜினிகாந்தை அவன் அரசியலுக்கு வரமாட்டான் என ஒருமை யில் பேசினார். இது ரஜினி ரசிகர்களை கடுமையாக கொந்தளிக்க வைத்தது.சுப்பிரமணியன் சுவாமி பேட்டியின் வீடியோ மும்பை காலா படப்பிடிப்பில் உள்ள இயக்குநர் ரஞ்சித்துக்கு அனுப்பி வைக்கப்பட்டது. அவர் ரஜினிகாந்திடம் சுப்பிரமணியன் சுவாமி தம்மை ஒருமையில் திட்டும் வீடியோவை போட்டு காட்டியிருக்கிறார். இந்த விமர்சனத்தால் கடும் கோபமடைந்த ரஜினிகாந்த் படப்பிடிப்பில் ரஞ்சித் உள்ளிட்டோருடன் இது தொடர்பில் விவாதித்திருக்கிறார். அப்போது கடும் கோபத்தில் ‘வினாச காலே விபரீத புத்தி’ என ஸ்லோகத்தை சொல்லி சாடியிருக்கிறார் (அழிவுகாலம் தொடங்கிவிட்டதால் புத்தி கெட்டதைத்தான் பேசும், விபரீதமாகத்தான் யோசிக்கும் என்பது இந்த ஸ்லோகத்தின் அர்த்தம்). இத்தகவல் ரஜினி ஆதரவு அரசியல் கட்சித் தலைவர்களுக்கு கிடைத்தது. ரஜினிகாந்த் வினாச காலே விபரீத புத்தி என திட்டியது சுப்பிரமணியன் சுவாமி யையா அல்லது அவரைத் தூண்டிவிட்ட பாஜகவையா? என்பதுதான் இப்போது பரபரப்பாக விவாதிக்கப்பட்டு வருகிறது.


நாம் தமிழர் கட்சிதான் வரணும்.. சீமானுக்கு ஆதரவு

சென்னை:

லோக்சபா தேர்தல் மற்றும் தமிழக சட்டமன்ற இடைத்தேர்தலில் போட்டியிட உள்ள நாம் தமிழர் கட்சிக்கு தமிழ்த் தேசியக் கூட்டமைப்பு ஆதரவு அளித்துள்ளது.லோக்சபா தேர்தல் வரும் ஏப்ரல் 11ம் தேதி துவங்குகிறது. ஏப்ரல் 18ம் தேதி தமிழகத்தில் லோக்சபா தேர்தல் நடக்கிறது. இதனுடன் 18 தொகுதிகளுக்கான சட்டமன்ற இடைத்தேர்தல் நடக்க உள்ளது.

இந்த இரண்டு தேர்தலிலும் நாம் தமிழர் கட்சி போட்டியிட உள்ளது. ஆனால் நாம் தமிழர் கட்சி இதுவரை யாரிடமும் கூட்டணி வைக்கவில்லை என்பதால் பெரும்பாலும் தேர்தலில் தனித்து போட்டியிட உள்ளது.

இந்த நிலையில்தான் நாம் தமிழர் கட்சிக்கு தமிழ்த் தேசியக் கூட்டமைப்பு ஆதரவு அளித்துள்ளது. தமிழர் தேசிய ஆதித்தமிழர் விடுதலை இயக்கத் தலை வர் அ.வினோத், மருது மக்கள் இயக்கத் தலைவர் செ.முத்துப்பாண்டியன் விடுதலைக் கழகத் தலைவர் ஆ.கி.ஜோசப் கென்னடி, தமிழர் நலப் பேரியக்கத் தலைவர் மு.களஞ்சியம், ஆகியோர் நாம் தமிழர் கட்சியின் ஒருங்கிணைப்பாளர் சீமானை சந்தித்து தங்களது ஆதரவை தெரிவித்தனர்.

நாம் தமிழர் கட்சிக்கு தமிழர் தேசிய விடுதலைக் கழகம், ஆதித்தமிழர் விடுதலை இயக்கம், தமிழர் நலப் பேரியக்கம், மருது மக்கள் இயக்கம், இஸ்லா மிய மக்கள் இயக்கம், புரட்சிகர கம்யூனிஸ்ட், இந்திய சுதந்திரா கட்சி, தமிழ்த் தேசிய மக்கள் கழகம், தாத்தா இரட்டைமலை சீனிவாசனார் பேரவை, இசுலாமிய சேவை சங்கம், தமிழக இளைஞர் முன்னணி, தமிழக மீனவர் முன்னணி, தமிழக இளையோர் எழுச்சிப் பாசறை, தமிழ் மீனவர் கழகம், கிருத்துவ மக்கள் மன்றம், வீரத்தமிழர் விடுதலைப் பேரவை, விடிவெள்ளி மக்கள் இயக்கம் ஆகியவை ஆதரவு அளிப்பதாக முடிவெடுத்துள்ளது.


வடகொரியாவை சுற்றிவளைக்கும் போர்க்கப்பல்கள்

வடகொரியாவுக்கு எதிராக அமெரிக்க ஆதரவு நாடுகள் ஒவ்வொன்றாக களமிறங்கும் நிலையில் போருக்கு நாள் குறிக்கப்படுகிறதா என்ற அச்சம் உலக நாடுகளிடையே எழுந்துள்ளது. அமெரிக்கா மற்றும் வடகொரியா இடையேயான மோதல் போக்கு நாளுக்குநாள் சூடுபிடித்து வருகிறது. தொடர்ந்து அமெரிக்காவுக்கு எதிரான கருத்து, உலக நாடுகளின் கடும் எதிர்ப்புகளையும் மீறி அணுஆயுத சோதனைகளை நடத்துவது என வட கொரியா அமெரிக்காவை ஆத்திரமூட்டும் வகையில் செயல்பட்டு வருகிறது. இந்த நிலையில், அமெரிக்காவும் போர்க்கப்பல்கள், நீர்மூழ்கிக் கப்பல்கள், போர் விமானங்கள் என தினமும் கொரிய தீபகற்பத்துக்கு அருகே அனுப்பி, எச்சரிக்கை செய்து வருகிறது. இருப்பினும் 'வடகொரியாவுக்கு எதிராக, அமெரிக்கா கண்மூடித்தனமான நடவடிக்கைகள் ஏதேனும் மேற்கொண்டால், ஒரு முழுமையான போரை அமெரிக்கா சந்திக்க நேரிடும் என வடகொரியாவும் எச்சரிக்கை விடுத்துள்ளது. தற்போது இந்த மோதல் போக்கு முற்றி வருவதோடு உலக நாடுகள் பல அமெரிக்காவுக்கு ஆதரவாக செயல்படத் தொடங்கியுள்ளன. ஜப்பான் தனது நாட்டின் பாரம்பரியமான மற்றும் மிகப்பெரிய போர்க்கப்பலான 'இஸூமோ' போர்க்கப்பலை அமெரிக்காவுக்கு ஆதரவாக கொரிய தீப கற்பத்துக்கு அனுப்பியுள்ளது. இது போர் தொடுப்பதற்கான அணி சேருதல் என்று உலக நாடுகள் அச்சம் தெரிவித்துள்ளன. அணுஆயுத சோதனையை நிறுத்த முடியாது என்று வடகொரியா திட்டவட்டமாக மறுத்து விட்டதால், பதற்றம் மேலும் அதிகரித்துள்ளது. மேலும், அமெரிக் காவின் 'கார்ல் வின்சன்' என்ற மிகப்பெரிய விமானந்தாங்கி கப்பலும் கொரிய கடல்பகுதிக்கு அனுப்பி வைக்கப்பட்டுள்ளது. வடகொரி யாவின் மிரட்டலுக்கு பதிலடி கொடுக்கும் விதமாக ஜப்பானின் 'இஸூமோ' போர்க்கப்பல் அனுப்பப்பட்டு அமெரிக்க போர்க்கப்பல்களுக்கு ஆதரவா கவும், எரிபொருள் அளிப்பதற்காகவும் பயன்படுத்தப்படுகிறது. தவிர, நீரிலும், நிலத்திலும் சென்று தாக்கக்கூடிய பிரான்ஸ் நாட்டின் போர்க்கப்பல் ஒன்றும், ஜப்பான்-பிரிட்டன் கடற்படை கூட்டு போர் பயிற்சிக்காக அனுப்பி வைக்கப்பட்டுள்ளது. கொரிய தீபகற்பத்தில் போர்மூளும் சூழல் ஆரம்பித்த சில தினங்களிலேயே அமெரிக்கா மற்றும் தென்கொரியப் படைகள் கூட்டுப்போர் பயிற்சியில் ஈடுபட்டுள்ளன. குறித்த நடவடிக்கைகள் அனைத்தும் மூன்றாம் உலகப்போர் உருவாவதற்கான ஆரம்பமாக இருக்கலாம் என்று உலக நாடுகள் இப்போதே அச்சத்தில் உள்ளன. இதனிடையே, ட்ரம்ப், கிம்-ஜோங் உன்-வுடன் பேச்சுவார்த்தை நடத்தத்தயார். அவருடன் பேச வாய்ப்பு கிடைத்தால், அதை சந்தோஷமாக வரவேற் கிறேன் என்று அறிவித்தார். ட்ரம்ப் இப்படிக் கூறியிருப்பது, போர் ஏற்படாமல் தடுப்பதற்கான பேச்சுவார்த்தைக்கான இறுதி அழைப்பாகக் கூட இருக்கலாம் என்று பல நாடுகளும் கருதுகின்றன. தற்போதைய சூழ்நிலையில் இருநாடுகளின் தலைவர்களும் சந்தித்துப் பேசி ஒரு நல்ல முடிவை எடுத்தால்தான் போர் ஏற்படாமல் தவிர்க் கப்படுவது டன், உலக நாடுகளுக்கும் நன்மை பயக்கும் என சமூக ஆர்வலர்கள் கருத்து தெரிவித்துள்ளனர். மேலும் இவ்வாறான ஒரு நெருக்கடி ஏற் பட்டால் நிச்சயம் எரிபொருட்களின் விலையில் மிகப் பெரும் தாக்கம் ஏற்படும் என எதிர் பார்க்கப்படுகிறது.